
Jaunatnes vaditāja lūgšana 


Leonids Breikšs (Veltītā mazpulku vadītājiem) 


Māci man, Augstais, lai protu es 
Nodzīvot mūžu, kas svētību nes 
Latviešu tautai arvien, 

Sirds lai ik solī māk kalpot tai — 
Latvijai, mūžīgai Latvijai, 

Cieši pie tās mani sien. 


Rādi mums darbu, kas padarāms, 
Latviešu rīts lai aust svētīts un rāms, 
Stāvi šais ceļos mums klāt, 

Sirds lai arvienu mums norūdās, 
Kalpojot tautai iet gaitas tās, 

Kuras liek pildīt Tavs prāts. 


Spēku, Visaugstais, jel spēku man dod, 
Briesmās un negaisos liesmojot, 

Sirds lai man nesalūzt; 

Vadi, lai mūžs mans vai garš, vai īss — 
Mūžīgās Latvijas debesīs 

Svētību Tavu reiz gūst. 











Mlazpulku vaditāju saimei 

Valsts Prezidents un Mazpulku Virsvadonis Dr. K. ULMANIS ciemos 
pie mazpulkiem Saules dārzā 


ķ Mazpulku vadītāju saime ! Jūsu skaits vairs nav mazais un 
"jūs visi esat arī skolas darba darītāji. Jūsu rokās nolikts liels 
un apvienots uzdevums, nolikts liels um atbildīgs pienākums. 

Tādēļ arī tas, ko es šinī vietā gribētu jums pateikt, vispirmā 

kārtā būtu — mums jāpanāk, visiem spēkiem jāpanāk, lai sko- 
las neaudzinātu jaunus cilvēkus mo zemes prom, bet viņus tu- 
vinātu zemei. Mums jāpanāk, lai pieķeršanās zemei un darbam, 
praktiskai dzīvei un uzvarām tanī laukā būtu un stāvētu pir- 
mā vietā. 

Un tā organizācija, kuras atsevišķo grupiņu vadītāji esat 
jūs, jāmin ir ar atzinību un jāsaka, ka viņa prot um var šai 
darbā, šai lielajā patiesībā tuvināt jaunatni zemei, bet jums 
īstais palīgs un īstā vieta, kur piepildīt dziļākos jaunatnes au- 
dzināšanas uzdevumus un pienākumus, Jūsu darbā it viss tiks 
likts uz svaru kausiem: rakstura stiprums, ticība, izturība, 
tautas un tēvijas mīlestība. Tādēļ lai ticībai pievienojas arī 
jūsu lielā griba un gatavība darba cīņā iet. Lai jūs visi paliktu 
savās vietās, lai pastāvētu savās vietās un būtu gatavi katrā 
laikā un katrā vietā kalpot šim vienam vienīgam un patiesākam 
jaunatnes audzināšanas darbam. 


Mēs gribam, lai stipra aug mūsu tauta, jo mūsu valsts dro- 
šība visā nākotnē varēs balstīties uz stipras latvju tautas. Bet 
mūsu tautas nākotnes stipruma un spēka pirmavots ir stipra 
jaunatne, sava darba uzticīga darītāja un visa latviskā kopēja 
un cēlēja. Spēks, kas nāk no šī pirmavota, būs tas, kas gādās, 
lai atkal latvisks top viss, kas reiz latvisks bijis. Bet ja mēs 
gribam, lai viss tas piepildās, tad vispirms stipram jātop, ar 
katru dienu stiprākam jātop mūsu tautas nākotnes nesējam — 
jaunatnei. Un šis celms, kas dziļi zemē būs saknes laidis un 
saaudzis ar mūsu zemes spēku un stiprumu, būs drošs un pa- 
tiess nākotnes nesējs. 

Tādēļ arī uz jūsu darbu gulstas liela atbildība un es gribētu 
teikt — arī lieli upuri. Bet turpat līdzās es gribētu teikt arī, 
ka upuri, nesti lielai un labai lietai, lielam un labam mērķim, 
nav vairs upuri, bet skaistākais ceļš uz ideālismu un uz visu 
to mērķu piepildīšanu, kurus no mums prasa mūsu tauta un 
mūsu valsts. Un nebrīnaties, ja arī es teikšu, ka viss tas, kas 
patiesi labs, ko ir vērts iegūt, — iegūstams ir tikai ar cīņu un 
upuriem. 

Ja kādā vietā teikts jau agrāk, ka mazpulku uzdevums būs 
arī,lauku dzīvei, zemturu uzdevumiem un sabiedriskā darba 

uzdevumiem atrast vadoņus, izmeklēt un izaudzināt, tad lai arī 
šai vietā tas būtu apstiprināts un visiem atmiņā paliktos. Lai 
paliktos atmiņā, ka ne tik vien jāpanāk jaunatnes saistīšana 
pie zemes, bet stiprs jāaudzina viņas raksturs, jāizaudzina va- 
dītāji un vadoņi, kas visos dzīves uzdevumos prastu cīnīties un 
galā tikt. 

Bet par šīm cīņām runājot, mēs parasti sakām: ciņas izšķir 
spēks, bet mēs še, šinī vietā, atcerēsimies, un visa mūsu tauta 
var būt liecinieki, ka visās cīņās, kas mūsu zemei uzvaras de- 
vušas, pāri par kailo spēku stāvējušas citas lietas, um proti — 
ticība, sajūsma, griba, raksturs. Un šo ticību un sajūsmu es 
gribu novēlēt jums visiem, lielā mazpulku jaunatnes audzinā- 
šanas darba darītājiem. Es gribu novēlēt, lai arvien un visās 
vietās, kur jums jāsatiekas ar jaunatni un ar citiem cilvēkiem, 
jūs pirmā vietā nostādītu garu un garīgo spēku un garā un 
garīgajā spēkā rādītu priekšzīmi ne tikai darbā, kas jums jāveic 
skolā, kas jādara mazpulkā, bet arī tur, kur mūs visus neat- 
vairāmi sauc valsts un sabiedrības pienākumi. 

Un ļaujat man pateikt, ka tur, kur jūs iesat ar piemēru, ar 
ticību un sajūsmu, tur ap jums augs sadraudzība un uzticība. 
Un es teikšu vēl tālāk: ja mēs nenogriezīsimies no draudzības 
un uzticības cilvēku starpā, no uzticības mūsu dzimtai zemei, 
tautai un valstij, tad mums nekas nevarēs notikties, tad mēs 
visās savās gaitās uzvarēsim. Un mēs taču gribam uzvarēt, 
mēs gribam uz priekšu tikt. Mēs gribam būt paši uzvarētāji, 
un mēs gribam, lai arī mūsu jaunatne, kad tā nāks mūsu vie- 
tās, prastu dzīvot sev, savai tautai un savai valstij. 


be. itirmaneos 








Mazpulku nozīme audzināšanā 


Prof. Dr. A. TENTELIS, Izglītības Ministrs 


Valsts dzīve un viņas veselīgā attīstī- 
ba prasa, lai augtu krietni pilsoņi, kas - 
lielā vienprātībā, saderībā un darba mī- 
Iestībā darītu to darbu, ko valsts no 
viņiem prasa. Šo prasību izpildīt aici- 
nāti vecāki, pati sabiedrība un galvenā 
kārtā skola visos savos veidos un pakā- ķ 
pēs. Skola uzstājas kā zināšanu mācītā- 
ja un kā rakstura audzinātāja. Viņa 
Šai ziņā pabalsta vecāku audzināšanu, 
bet skolai savukārt palīdz arī dažādas 
organizācijas. Šo skolēnu organizāciju 
| starpā mazpulki ieņem it redzamu vietu. 
| Mazpulku organizācija svarīga nevien ar to, ka tā tuvina sko- 
| lēnus zemei laukos un pilsētās, "māca mīlēt savu zemi, māca 
U 

zemi kopt un no viņas augļus gūt. Še vajadzīgs darbs, vese- 
līgs darbs. Viņu var strādāt bērni dažādā vecumā un augumā 
| un ar dažādu spēku. Un nav neviena, kas šai mazpulku kustībā 
| nevarētu piedalīties, jo katram sirsnīgs vadītājs atradīs savu . 
| piemērotu darbu augļu, sakņu un puķu dārzā, tīrumā un roku 
darbu darbnīcā. . Nemaz nedomāju mazpulku nozīmi pārspīlēt, 
VI ne arī nostādīt tos par universālu līdzekli visa ļaunuma novēr- 
|! šanai, bet skolai tie var daudzkārt palīdzēt. Daļa mazpulku 
|| darba notiek ārā, svaigā gaisā, kur plānveidīga kustība bez šau- 
| bām veicina skolēna veselību un paceļ viņa dzīves prieku. 
| Darbs dzīvā dabā attīsta novērošanas spējas, jo jāseko taču 
stādu augšanai, to augšanas vajadzībām; kad vajaga, tad tie jā- 
l dēsta, jālaista, jāravē, jāaprušina, jānovāc. Ja mazpulka dalib- 
i nieks par savu gādības objektu izvēlējies kādu dzīvu radībiņu, 
| „tad novērošanas vajadzība um tās prieks vēl lielāki, bez tam m 
| nāk vēl klāt dzīvnieka pieķeršanās, mīlestība un pateicība. Ba- 
| gātīga svētība nāk no mazpulka dalībnieka pareizi izvēlēta un 
vadīta darba. Pie šāda darba ne vienumēr vadītājam būs 

iespēja būt klāt, daudz būs jāuztic pašam darba darītājam, 
viņa paša atbildībai, viņa paša izšķiršanai un izlemšanai. Tā 
viņš pieradīs pie patstāvīga darba, pie patstāvīgas rīcības, pie 
patstāvīgas pārdomas mājā un laukā un šādu pašdarbību parā- 
dīs arī skolas darbā, kas nesīs labu visai nākošai dzīvei. Līdz 
ar to, ka viņam pašam daudz kas jāveic un jālemj, neatkarīgi 
no vadītāja norādījumiem, attīstīsies šādā jaunā darbiniekā 
tieksme veikt kaut ko jaunu, vēl nemācītu, vai kombinēt jau 
esošos darba elementus, tādā kārtā vingrinot savas radīšanas 
spējas. Tā kā stādu laistīšana, dzīvnieku ēdināšana izdarāma 
noteiktā laikā un nav atliekamas, tad bērns pierod pie sting- 
ras kārtības, viņš izdarīs nevien šādus gluži neatliekamus dar- 
bus, bet arī citus savus pienākumus ar tādu pat noteiktību un 
apzinību, izpildīs mājas un skolas rīkojumus arī kā tādus neat- 
liekamus un neapstrīdamus. Bez tam mazpulka dalībnieki pie- 
savināsies dažādus techniskus paņēmienus, dažādas zināšanas 
lauku un dzīvnieku kopšanā. Šie paņēmieni, bez šaubām, no- 
derēs nākotnes darba laukā, lai arī tie darbi vēlāk vairs nebūtu 
darāmi. Lielu svētību nesīs arī nodarbošanās ar amatiem, da- 
žādiem rokdarbiem, kas visi prasa savā izpildīšanā lielu noteik- 
tību un skaidrību, protams, ja vien vēlas, lai uzsāktais priekš- 
mets labi un glīti tiktu pagatavots. Šī noteiktība atsauksies 
arī skolas dzīvē un kopā ar skolā gūtiem aizrādījumiem iespie- 
dīsies bērna visdziļākā būtībā un liks drošus un stingrus pama- 
tus nākošam valsts pilsonim. 


Pats par sevi saprotams, ka visus šos labvēlīgos rezultātus 
skola un arī pati mazpulku kustība gūs, ja bērnu vadītājos 
būs personas, kas dziļi pazīs mazpulku kustības uzdevumus un 
mērķus. Bet ar to vien nepietiks, vajadzēs vadītājiem būt la- 
biem paidagēūgiem, kam arī bērnu dvēseles dzīve labi pazīstama 
un kam būs laba griba nodoties šim svētīgam un valstij tik no- 
derīgam darbam. Ļoti piemēroti un paidagūģiskam darbam 
labi sagatavoti ir mūsu skolotāji, speciālisti jaunatnes audzinā- 
šanā. Starp viņiem atkal dabas zinātņu un rokdarbu skolotāji 
vistuvāki stāvētu mazpulku kustībai. Protams, ka nav izslēg- 
tas arī citas skolotāju speciālitātes, ja tikai būtu laba griba un 
cieša apņemšanās. Nodarbošanās mazpulkos skolotājus vēl ciešāk 

saistīs ar skolēniem, kamēr dabas zinātņu un rokdarbu stundās 
daudzkārt varēs izmantot mazpulkā iegūtās zināšanas un mākas. 
Skolotāji vēl aiz viena iemesla vislabāk noderīgi kā mazpulku 
vadītāji, proti tādēļ, ka viņi vislabāk un visvieglāk varēs sa- 
skaņot skolas darbu ar mazpulku darbu. Viņi vislabāk varēs 
redzēt, lai no viena darba pārmērības neciestu otrs, ka aizrau- 
šanās ārpus skolas darba nekaitētu pašam skolas darbam. Arī 
vēl citā ziņā skolotāji būs noderīgi, jo viņi vispareizāk varēs 
novērtēt un izmantot bērna individuālitāti. Bez tam viņi va- 
rēs papildināt savus novērojumus ar citu savu kollēgu novēro- 
jumiem skolā, varēs iegūt vērtīgus padomus um aizrādījumus 
no visas skolas padomes. Visu šo izmantojot, audzināšanas 
darbs kļūs jo sekmīgs. Vēl pieminēšu, ka skolotājs mazpulka 
vadītājs visātrak un vislabāk varēs spert soļus pret nevēlamām 
parādībām un pastiprināt vēlamās. 

Tāpēc nepieciešami vajadzīgs, ka mūsu skolu skolotāji cik 
vien spēdami piedalītos mazpulku kustībā, viņas darbu izkop- 
šanā un padziļināšanā. Šis darbs būs svētīts augļiem, kas darīs 
labu nevien valstij un sabiedrībai, bet ne mazāk arī pašai skolai 
un skolotājiem. Skolotājiem jau ir daudz pienākumu, un darbs 


"nav viegls, bet šis jaunais pienākums pieder pie nepieciešamiem 


un svētīgākiem. Lai mazpulku darba vadīšanu atvieglotu, tad 
gan ikkatram skolotāju institūta audzēknim vajadzētu piedalī- 
ties mazpulku darbā. Topošie skolotāji to jau labi sapratušī 
un centīgi strādā arī šai laukā. Tikai uz priekšu un darbā ne- 
nogurt ! 

Mans sirsnīgais vēlējums ir, lai mazpulku kustība pārņemtu 
visu mūsu jaunatni un visciešāki saistītos ar mūsu skolu par 
svētību valstij, tautai, skolai un jaunatnei. 

R. DZĒRVE, LLK priekšsēdētājs 


Jaunatnes centienus ar visiem viņu 
kopējiem mērķiem mēdz apzīmēt par 
kustību. Kustības pamatelementi ir paš- 
darbība, ideālisms un sajūsma. Organi- 
Zāciju var mēchaniski nodibināt ar ri- 
kojumu, bet kustībai jābūt dzīvai, tai 
jāmājo locekļu sirdīs. Organizācija bez 
kustības ir nedzīva. 


Jaunatne jau sen ilgojusies pēc veida, 
kā izteikt savus centienus konkrētā for- 
mā, parādīt sava darba sasniegumus un 
vērtību. Vajadzība pēc mazpulkiem — 
kā šo jaunatnes centienu praktiska atrisinājuma, bija ļoti liela. 


Un tamdēļ, dibinot mazpulku organizāciju, šī jaunatnes da- 
bīgā kustība pārņēma šo jauno organizāciju un padarīja to īsā 
laikā par ievērojamāko, lielāko jaunatnes organizāciju Latvijā. 


Ja jaunatnes kustību salīdzina ar plūstošu straumi, tad tā, 
cluži kā upe, var aizplūst, nenesot nevienam labuma, tā var 
būt pat kaitīga, bojājot krastus un iznīcinot cilvēku roku 
darbu. Pareizi ievadīta, šī straume var būt derīga, dzenot tur- 
bīnas un elektriskas enerģijas veidā ar spēku apgādājot tālus 
apgabalus. 


Gluži kā upe, nepareizi novirzīta, jaunatnes pašdarbība var 
aizplūst bez nozīmes, bez jēgas, tā var izvērsties nevēlamā dzīves 
Veidā un nevēlamās izpriecās. Bet, pareizi ievadīta, tā var nest 
svētību visai valstij un pašai jaunatnei. 


Kā upes rēgulē sapratīga, spēcīga un apdomīga roka, tāpat 
ari jaunatnes kustība jārēgulē un jāievada pareizā gultnē vēl 
sapratīgākai, spēcīgākai un apdomīgākai rokai un īstai cilvēcīgai 
sirdij, jo šī straume ir dzīvā siržu straume. ! 











|| 
| 
|| 
| 
Ļ 


LI 


a a a A, R 


——- 


—————— mi m 3 





Jaunatnes organizācijas ir tik lielas, cik daudz ir va- 
dītāju, kas tās vada, tās ir tik spēcīgas un morāliski vērtīgas, 
cik daudz to starpā labu, spējīgu vadītāju. 

Jauniešu mo 8—21 gada vecumam Latvijā ir apm. 400.000, 
Ja mazpulkos ir 20.000 jauniešu un citās lielākās organizācijās 
kopā ap 30.000, tad pavisam ir ap 50.000 organizētu jauniešu, 
kas ir tikai ap 12%. 889%, mūsu jaunatnes vēl gaida vadītājus, 
kas viņu vadīs un ievadīs dzīves turpmākās gaitās. 


Bet tāpat kā inženierim, kas rēgulē upi, ir vajadzīgas zinā- 


„šanas savam darbam, tā arī jaunatnes vadītājam, vadot jaunatni. 


Vadīšanas spējas var būt pa daļai iedzimušas, pa daļai ie- 
audzinātas. Bet katram īstam vadītājam ir vajadzīgas ar: 
vien jaunas techniskas zināšanas savam darbam. Kas vairs ne- 
interesējas par jauniem sasniegumiem, tas jau iet atpakaļ. 


LLK grib palīdzēt vadītājiem viņu pažaizliedzīgā darbā, iz- 
dodot Žurnālu, rīkojot kursus un sūtot savus speciālistus 
ar padomiem. 


Es ceru, ka ar šo vadītāju žurnālu LLK būs palīdzējusi aiz- 
pildīt vēl vienu līdzšinējo robu vadītāju darbā un, ka, lasot 
šo Žurnālu, vadītāji ar vēl lielāku izpratni un darba prieku 
strādās mūsu atbildīgo, neatvietojamo darbu — vest Latvijas 
jauniešus pretim laimīgākai un labākai nākotnei, audzinot tos 
par veseliem un patstāvīgiem, uzņēmīgiem un iecietīgiem cilvē- 
kiem; audzinot tos par lauku dzīves un darba mīļotājiem un 
sapratīgiem darītājiem un audzinot tos par apzinīgiem sabied- 
riskiem darbiniekiem un uzticamiem Latvijas pilsoņiem. 


KU g 








Vaditāju uzdevums 


ARNOLDS LŪSIS 


Visai jaunatnes audzināšanai nebūtu gandrīz nekādas nozī- 
mes, ja tā nesagatāvotu jaunosļaudis tam ceļam, kādu viņiem turp- 
māk būs jāstaigā, izejot plašā pasaulē un lielā dzīvē. Audzinā- 
šana taču galu galā nav nekas cits, kā tādas pat ceļa maizes 
sagatgvošana, kādu latviešu mātes agrāk deva līdzi saviem 
bērniem, kad tie atvēra dzimtās sētas vārtus un ar cerību pilnu 
sirdi raudzījās uz to pusi, kur viņi domāja esam ieraudzījuši 
savu laimi. 

Tā bija liela kļūda, ja mēs no šīs — gribētos teikt — prak- 
tiskās ceļa maizes sagatavošanas audzināšanas un skolas darbā 
kādreiz bijām novirzījušies, ja mēs tās vietā devām līdzi saviem 
bērniem kaut arī skaistus, bet tomēr gaisīgus sapņus un cerības, 
kas gandrīz nekad nepiepildījās. Iziedami lielā dzīvē, bērni 
redzēja, ka viņu ceļa soma ir tukša un nezināja, kā to piepildīt. 
Skola viņus bija izaudzinājusi par labiem valodniekiem un lite- 
rātūras vēstures pratējiem, tā bija viņu galvas piebāzusi ar 
bezgalīgām skaitļu rindām un matēmatiskām formulām, ko tikai 
viens no desmita varēja dzīvē izlietot. Bērni jūsmoja par lie- 
liem dzejniekiem, zināja mo galvas veselas lapas puses viņu 
grāmatās, bet tikko tiem vajadzēja pašiem sev nopelnīt maizi, 
viņi pārliecinājās, ka vienīgā izeja ir — iestāties bezdarbniekos. 
Viņi bija sagatavoti visam — tikai ne reālai dzīvei. 

Pēdējā laikā šīs audzināšanas kļūdas mūsu skolā top 
novērstas. Un neatsveramu pakalpojumu skolai šai ziņā ir 
izdarījusi mazpulku organizācija. Mazpulku darbu ir novērtējusi 
plašākā sabiedrība, un tādēļ būtu lieki atkārtot, ko tas jaunat- 
nei devis. Jaunatne sāk atkal pierast pie darba, bet vēl lielāks 
sasniegums ir tas, ka jaunatnes garīgos apvāršņos notikusi jauna 
pārorientēšanās un jaunu zvaigžņu meklēšana. Mazpulku kustība 
ir pieteikusi karpu tam bālam jauneklim — sapņotājam, kas 
savu atspulgu vislabāki atradis jaunromantiskā stila darbos. 
Šie trauslie cilvēki savu laiku ir pārdzīvojuši vai, labāki sakot, 

— viņiem savā laika nemaz nav bijis. Latviešu gara pasaulē, 
kur valda sīksta griba, uzņēmība un darba prieks, viņi ir ienā- 
kuši no svešatnes. Tie ir te uzplaukuši kā bezkrāsaini ziedi 
ozolu mežā, un viņus pārāk ātri ir skārusi rudens dzelte. Lai 
viņi tagad dus. Literātūrā viņu nozīme ir neapšaubāma, bet 
dzīvē tās neatrodam. Protams — viņu skaidro sirdi, viņu cēlās 
un cildenās domas, viņu aizrautību —. to mēs labprāt redzētu 
arī tagadējā laika jaunatnes garīgā pūrā. Bet no turienes ir 
jāizmet šo sapņotāju gribas nespēks, uzņēmības trūkums un pār- 
liecīgais trauslums. Tagadējā laika jaunatnes ideāls ir — ģarba 
cilvēks ar skaidru sirdi un gaišu prātu. Mēs gribam redzēt ap 
sevi tādu meiteņu un zēnu pulku, kas ir stipri un nesalaužami 
darbā, kas nmetur rokas klēpī un nenokar galvu nebaltā dienā, 
bet kas tic savai laimei un uzvarai. Bālasinībai un nevarībai 
ir jāizbeidzas mūsos pašos un arī tajos darbos, kurus mēs radām. 
Dzīve tādēļ nebūt nekļūs sliktāka, bet vēl labāka, jo viens 
stiprais var desmit vājiem vairāk palīdzēt, nekā desmit vājie 
vienam stipram. Visu to es neesmu teicis tādēļ, lai mudinātu 
apgriezt spārnus jaunatnes sapņiem (tā būtu neģēlība!), bet gan 
tādēļ, lai tie, kas vēro jaunatnes lidojumu, neaizmirstu, ka viņu 
pienākums ir mācīt jaunos ļaudis staigāt — un pareizi staigāt 
— arī pa zemes virsu. 

Tāds ir arī mazpulku vadītāju pienākums, kam tie aicināti. 
Lielākā daļa no mazpulku vadītājiem ir skolotāji. Un viņiem 
tad nu ir dota tā laimīgā iespēja, stiprināt jaunatnes garu un 


radināt rokas pie darba. Viņi var audzināt jaunatnes raksturu šī. 


vārda tiešākā nozīmē. Viņiem ir dota rūda, un no tās var 
iztaisīt dzelzi. Bet tikai tas, kas to prot. Ārzemēs — piemē- 
ram, ltalijā — man gadījās redzēt, cik lielu vērību piegriež jau- 
natnes ārpusskolas organizāciju vadītāju sagatavošanai. Arī pie 
mums Šis jautājums gaida atrisinājumu, un žurnāls „Vadītājs” 
šai ziņā mums būs labs palīgs. 


Vispirms jārunā par mazpulka vadītāju kā par jaunatnes 
rakstura veidotāju. Mazpulku organizācija savus dalībniekus 
grib izaudzināt par stingra un nelokāma rakstura cilvēkiem. 
Kur tad visspilgtāk izpaužas šī rakstura stingrība? Jaunatnes 
dzīvē to atradīsim, tā saucamā — spējā valdīt par sevi, paš- 

disciplīnā. Bērns, protams, nekad nepievērsīs savu uzmanību 
tikai vienam priekšmetam un uzdevumam. Tas arī citādi 
nemaz nevar būt, jo bērns un viņa garīgais saturs vēl tikai top. 
Vecais, pieaugušais cilvēks jau ir izaudzis par to, kas viņš ir. 
Bērnu vēl saista daudz un dažādas lietas, viņa intereses ir kā sienas 
pulksteņa pendelis, kas svārstās drīz uz vienu, drīz uz otru pusi. 
Mazpulka vadītāja pienākums tad nu ir —šo svārstīšanās ampli- 
tūdi pēc iespējas samazināt un ievirzīt bērna gribu kāda zināma 
centrāla uzdevuma vai pienākuma pildīšanai. Bet tas ir panā- 
kams tikai tad, ja bērnā iepriekš ir pamodināta interese šī 
darba darīšanai. Mazpulku darbs — pēc sava ārējā veida, ir 
ikdienišķi pelēks. Bet ja mēs protam aiz šīs šķietamās vienmu- 
ļības saskatīt lielāku krāsu ziedējumu, tad aina mainās. Šai 
ziņā nepārspējams bija kāds mazpulka vadītājs, kas meitenēm 
un zēniem pierādīja, ka tik parastas kultūras, kā, piemēram, 
kartupeļu audzēšana, dod tikpat daudz laba un ierosinoša kā 
krietnas grāmatas izlasīšana. 


Tālāk — vadītājam jāpieradina mazpulka dalībnieki pie 
domas, ka katrs iesāktais darbs ir jāturpina līdz galam — 
vienalga, vai tas imteresē, vai nē. Sodi vai citas tamlīdzīga 
veida sankcijas te nederēs. Mazpulks nav skola, kur bērnus 
var atstāt pēc stundām, lai viņi iemācās to, ko tie nav iemācī- 
jušies. Mazpulka dalībniekos atkal jāmodina interese uz darbu, 
ja tas ir sācis apnikt. Te palīdzēs draudzīgas pārrunas un 
aizrādījumi. 

Zimīgs moments, kurā izpaužas rakstura stingrība, ir arī 
spēja atteikties no acumirkļa iegribām un interesēm. Mazpulka 
dalībnieki nav jāizlutina, jo arī pati dzīve nevienu nelutina. 
Zināms — tos nedrīkst pārāk brutālā un rupjā veidā noraut no 
viņu sapņu kalngaliem, bet tomēr viņiem jau laikus jārāda 
dzīve tāda, kāda tā patiesi'ir. Un dzīve ir skarba. Bet tas 
neatbaida drošos, jo viņi zina, ka tie reiz uzvarēs. Tikai tad no 
daudz kā ir jāatsakās. Tad pašam sevi ir stingri jāsaņem 
rokās, jāraugās, lai reiz nospraustais mērķis nekad neizslīdētu 
no acīm. Un tās mācības, ko mēs gūstam dzīves skolā — tās 
nekad neaizmirstas. 

Katrs mazpulka vadītājs savu pienākumu īsti veiks tikai 
tad, ja viņš visas šīs lietas paturēs prātā un pēc vajadzības 
izlietos mazpulka darbā. 

Bet arī pašam mazpulka vadītājam ir jābūt cilvēkam ar 
stingru un nelokāmu raksturu, lai tas ar savas personības 
priekšzīmi varētu paliekoši ietekmēt mazpulka dalībniekus. 
Personība ir pats galvenais motīvs audzināšanas darbā. Tā 
ietekmē dziļāki un paliekošāki, nekā skaisti vārdi un labas 
pamācības. Tādēļ arī pašiem mazpulku vadītājiem jāraugās uz 
to, lai viņi ar savu rīcību dažkārt nenovestu jaunatni uz nepa- 
reizā ceļa. Mūsu darbam der tikai raksturā stingri cilvēki, kas 
nekrīt par upuri savām vājībām, bet nemitīgi cenšas tās uzva- 
rēt, tiecoties pēc lielākas pilnības un saskaņas savā dvēselē. 

Rakstura nelokāmība nav iegūstama vienā dienā. Tā ir ilgas 
pašaudzināšanas un pašdisciplīnas rezultāts. Arī šai ziņā mums 
vajadzīgs savs treniņš. Mazpulkā to mēs gūstam paši un gūst 
arī tās meitenes un zēni, kas tur ir iestājušies. Kā jau iepriekš 
aizrādīju — mazpulku dalībniekiem pamazām ir jāpierod» pie 


"visiem darbiem un visām darba grūtībām. Izlutinātu jauniešu, 


kas dabū iesnas jau no pirmā skarbā vēja — mums jau ir tā 
par daudz. Tos mēs redzam ziemu sēdam pilsētas kafejnīcās, 
vasaru bezdarbībā nīkstam jūrmalā un t. t. Viņiem nav nekā 
ko darīt, un tie arī negrib nekā darīt, jo pārtiek no vecāku 
pelnītiem grašiem. Šiem ļaudīm iepretim tad nu mums jāno- 
stāda spēcīgā paaudze, kas ar savu darbu dara krāšņas mūsu 
mājas un to apkārtni, kupā mēs dzīvojam, kas stiprina mūsu 
valsts un tautas pamatus. Mazpulku dalībniekiem kādreiz būs 
jāstājas lielā dzīvē. Un to viņi uzvarēs tikai ar savu nesalau- 
žamo raksturu un stipro gribu, jo nav citu "ieroču, kas piespiestu 
likteni zemoties cilvēka priekšā. 


Mēs gribam būt jauni, un mēs būsim jauni, ja piegriezīsim 
vēribu mūsu jaunatnes darbam Kārlis Ulmanis 

Vadītāja darbā 


svētigākais uzdevums 


AUSMA ROGA 


Ir kāda liela priekšrocība, ko mēs brīžam novērojam pie at- 
sevišķiem cilvēkiem. Šī priekšrocība ir viņu izpratne, ar kādu 
tie vēršas pret visām lietām, kas vien mūsu dzīvē sastopamas. 
Un jo lielāka kādam ir šī izpratne, jo iecietīgāks tas ir sadzīvē 
ar citiem cilvēkiem, jo tuvāk tas prot pieiet citu izjūtām un 
viņu garīgajam noskaņojumam. Un ja mēs gribētu še meklēt 
un norādīt tieši uz šīs izpratnes lielo nozīmi, tad jo sevišķi mums 
vajadzētu vērsties pie audzinātājiem. Skolotāji, kam ir šī lielā 
dāvana, ir arī vislabākie audzinātāji. Viņi redz un saprot, viņi 
izjūt un zina, kad, kur un kā pieiet jaunatnes garīgai dzīvei. 
Tie zina un saprot, iejūtas un pārvalda tagadnes akūtākās 
problēmas, iejūtas un saaug ar katru jaunu un vērtīgu ideju, 
tā saskaņodami savu darbu ar visu lielo tautas darbu. 

Un ja mēs še esam sākuši runāt par izpratni, tad 
jo sevišķi gribētos uzsvērt to, ka ar izpratni mūsu jaunajā 
laikā jāpieiet ari tam, ko mēs saucam par latviskumu. 
Ne tas jau viss ir īsti um patiesi latviskais, ko mēs atdarinām 
no mūzejos redzētā, mo tradicijās uzglabātā. Ne jau viss tas 
ir jau latviskais, kas ietverts vārdos un sarunās par latviešu 
lietām un latviešu vajadzībām. Bet latvisks gan ir tas, ko 
cilvēks jūt un domā, kā viņš iejūtas savā darbā un kā šo savu 
darbu izpilda. 

Nāk prātā kāds sens nostāsts par veco līdumnieku. Sirms 
latviešu tēvs izstumts no muižas dzīves. Vai tā bijusi viņa 
stūrgalvība, nepaklausība vai cits kas, bet jāaiziet viņam 
bijis, un pār sodu tam ierādīts meža gabals, kurā nav bijis ne- 
vienas vienīgas klajas vietas, kur celt pirmo nometni. 

Nostāsts par Hdumnieku, kas izgāja celmos, nespēdams vēl 
pilnīgi aiz sevis atstāt kunga riju. Klaušu nasta vēl pārāk 
smagi gulās plecos. | 

Atmiņa nav vairs uzglabājusi tos vecā līdumnieka dzives 
notikumus, kas viņu pametuši dzīves aizdurvē vienu un garīgi 
nospiestu. Uzglabājies apziņā kā spilgtākais tas brīdis, kur 
šis līdumnieks nostādīts krustceļos un viņam pašam sev bijis 
jāja"tā: ko tu, cilvēka bērns, izvēlēsies — mežu vai neko? Un 
vecā.» līdumnieks juta sevī, ka cilvēkām kaut kas ir jāizvēlas. 
Viņš izvēlējās mežu. Bet tas nozīmēja strādāt. Vienam pašam 
ar savām kaulainajām rokām lauzties dabas pirmatnībā 
un celt tur kaut ko savai dzīvei. 


Bez liela trokšņa, viermuļiem, vienmuļiem cirvja . klaudzie- 
niem dobji nodunot, pamazām auga līdums. Soli pa solim 
cilvēks uzvarēja dabu un ieguva sev zemes stūrīti. Vēl tur 
nekā cita nebija kā vien celmi, vietvietām sakņu izrautās 
bedres un lieli apaļi melnu ogļu pilni ugunskuri. 


Bet vecais līdumnieks nekurnēja. Viņš nekurnēja ne par 


dzīvi, medz par savu likteni. Viņš tikai strādāja. Un kad- 


pirmais lielais rudzu lauks ziedēja viņa līdumā, tad vecais 
līdumnieks kā balta ābele stāvēja rudzu malā un dziļā, "mēmā 
svētlaimē raudzījās, kā nokūp putekšņi... 

„Es esmu mīlējis un uzvarējis", tie bija vecā lidumnieka pēdē- 
jie vārdi,jo prieks auga, kāpa asinīs, bet sirds to vairs neizturēja 
un vecais līdumnieks rudzu malā iemiga laimīgā, mūžīgā miegā. 

Šis nostāsts var būt patiess, viņš var būt arī nepatiess, bet 
viena neapgāžama patiesība viņā tomēr ir. Šī patiesība ir: es 
esmu mīlējis un uzvarējis. Un ja mēs iejutīsimies šini patiesībā, 
ja mēs centīsimies to tā īsti izprast, tad mēs redzēsim, ka tā 
ir latviska patiesība. Tā ir latvieša dzīves uztvere un tā ir 
latvieša dziļākā pārliecība — uzvarēt ar klusi nestu, dziļu mī- 
lestību, kas vērsta vispirmā kārtā pret dabu un savu Dievu. 
Un uzvarēt un sevi sīkstu un cietu paturēt — tas ir latvieša 
patiesākais ideāls. 

Un mēs taču ar zinām — to mums rāda arī tūkstošiem 
piemēru, — ka tas, kas ar naidu grib dzīvi celt, sabrūk, 
viņam uzgāžas virsū visa nemitīgā ļaunuma lavīne un aprok un 
nosmacē... Kas pastāvīgi sūdzas par savu likteni, nolād to 
un nicina cilvēkus tikai tāpēc, ka tiem labāk klājas, ka tiem 
ir viss un viņam nav nekā; kas darbu nīst un izsmej darba 
darītājus, tas nīav stiprs, tas nav uzvarētājs. Viņš savā sirdī 
nespēcīgs, jau priekšlaikus salauzts un īgns. 

Vienīgi tas, kas mīl, spēj uzvarēt. Un kaut arī pār 
viņu nāktu neskaitāmas vētras, izpostītu viņam visa mūža 
gājumu, ja viņš tad prot mīlēt dzīvi un dzīvību kopā».ar visu 
postu, tad par nespēku nedrīkst runāt. sir. 

Minētais piemērs nav vienīgais, kurā skatīdamies. mēs varam 
iejusties patiesā latviskumā. Dzīvei ir tik daudz nokrāsu un 
tik daudz dažādu novirzienu, ka visos tanīs mēs varam meklēt 
un arī atrast to, kas ir īsti latvisks um latvietim vienam īsti 
vērtīgs. Vajaga tikai iejusties un galvenais — izprast, kur 
slēpjas bez ārējām parādībām un tradicijām dziļās iekšējās 
latviskās vērtības. 

Tas ir grūts uzdevums, bet tas ir arī svētīgākais, ko varētu 
darīt tagadnes "dudzinātāji "un jaunatnes vadītāji. Tas ir un 
būs svētīgākais uzdevums, ko varēs darīt mazpulku vadītāji 
savā lielajā un skaistajā darbā. Ja viņi tur ies ar īsti skai- 
drām izjūtām, viņu darbi nepaliks nepamanīti un tie nepaliks 
arī nenovērtēti. 





Dārzs kā audzinātājs 
Agr. A. ĶIŠĶIS 


«Nāks laiki, kad visā kultūrā- 
lajā pasaulē nevarēs saprast, kā 
gan atklātas mācības un audzi- 
nāšanas iestādes varējušas ilgus 
gadu simteņus iztikt bez skolas 
dārza.» 4 

Svābs, 
audzinātājs un cīnītājs par 
skolu dārzu ideju Austrijā 
pagājušā g. s. otrā pusē. 





Mūsu dienām ir raksturīga zemes un zemnieka darba no- 
stāšanās visu uzmanības degpunktā. Zeme ir tā, no kuras 
gaida spēku un atdzimšanu, zemei jādod atkal ticība dzīvei un 
laime. Cilvēces kultūras lielākie gari, tautu un valšķu vadoņi 
atgriežas pie zemes, veltī tai savas labākās domas un ticību. 
Šis jaunais gars jo spilgti vērojams arī mūsu valstī un tās 
saimniecības un gara dzīves orientācijā. Mūsu lauksaimniecības 
veicināšanas polītika, jaunie skolu mācības plāni, pilsētnieku 
novietošana laukos, līgojošie mežu dienu stādījumi, strauji augošā 
mazpulku kustība — viss tas liecina vienu: Latvija aug, dziļi 
sakņodamās zemē. 

Skolas dārza un lauksaimniecības ienākšana skolā ar no- 
pietnām paidagūģiskām pretenzijām pie mums sakrīt ar vispārējo 


lauksaimniecības orientāciju. Dabīgi, ka vienam otram audzi- 


nātājam var rasties jautājums, vai atsevišķs arods — lauksaim- 
niecība — satur tik lielas audzināšanas iespējamības, lai to va- 
rētu izlietot visiem skolniekiem.  Neaudzināsim tak visus par 
lauksaimniekiem vai dārzkopjiem, daudzi no viņiem vēlāk iz- 
vēlēsies sev pavisam citu darbu, daudzi aizies arī uz augstskolu 
un kļūs par brīvo profesiju darbiniekiem. Un ja arī vairums 
skolnieku, sevišķi lauku pamatskolās, vēlāk strādās lauksaim- 
niecībā — tautskola tak nav amatu skola. „Katras audzinā- 
šanas um mācības gala mērķim jābūt pirmā kārtā nevis — 

izskolot labu profesionālistu, bet izaudzināt pilnīgu cilvēku", 
saka arī A. Dauge savā grāmatā „Atdzimšanas ideāls un 
istenība". 

Mana raksta nolūks ir īsumā apskatīt tās audzinātājas vēr- 
tības, kādas dārzs sniedz skolai un ārpusskolas jaunatnes audzi- 
nātājām organizācijām audzināšanas darbā, lai tā arī noraidītu 
iepriekš minētos iebildumus pret lauksaimniecību un dārzkopību 
dabas mācību stundās un laborātoriju mēģinājumu, tabulu un 
modeļu aizvietošanu ar novērojumiem un darbu skolas dārzā. 

Modernajā paidagēģijā viens no galvenajiem pamatprincipiem 
prasa, lai audzēkni padarītu par patstāvīgu meklētāju, 
liekot pašam atrast, taisīt slēdzienus un veidot atziņas. Strā- 
dājot dārzā, bērnam jāsastopas ar ļoti daudzām dažādām pa- 
rādībām un jāmeklē tām izskaidrojums, Dārzs un dārza darbs, 
izmantojot bērna aktīvitātes dziņu, rādot viņam pastāvīgi mai- 
nīgās dzīvības parādības dabā, palīdz kļūt no novērotāja 
un mācāmā par aktīvo darītāju un atradēju. 

Strādājot dārzā, darba rezultātā rodas raža — darba augļi. 
Liekot bērnam būt līdzdalībniekam vērtību radīšanas procesā, 
liekam viņam pārdzīvot un izjust darbu kā cilvēces kultūras 
un labklājības pamatu, liekam viņam arī redzēt zemes un cil- 
vēku ciešās saites. Tā dārzs kļūst par audzinātāju 
vērtības radītājam darbam. Šeit gan jāpiezīmē, 
ka darbs un darba alga audzināšanā nedrīkst kļūt par pašmērķi. 
Protams, darba rezultātā jābūt augļiem un atalgojumam, citādi 
tas kļūst par rotaļu, tomēr arvien jāpatur prātā, ka darbs te 
ir pirmkārt audzinātājs, tikai tad ražotājs, citādi varam nonākt 
tādā stāvoklī, kad darbs nes sev līdzi nepatiku un kļūst par 
slogu. Cenzdamies pēc augstāka darba efekta, augstākas ražas 
un algas, esam panākuši pretējo — iznīcinājuši darba prieku. 
Biežāk kā skolā ar darba algas negātīvajām pusēm nākas sa- 
stapties mazpulku dārza darbā, kur darba algai lauciņa ražas 
veidā nāk klāt arī godalga ražas apskatē. Labi domātās, dārgās 
mazpulku draugu dāvātās balvas pamudina strādāt tikai balvas 
dēļ, laupot prieku par pašu darbu. 

Mēs dzīvojam laikā, kad sabiedrības un atsevišķo cilvēku 
attiecības mūsu valstī pakļauj aicinājumam „katrs savā darbā, 

visi valsts darbā.' Skolām un jaunatnes audzinātājām organi- 
zācijām ir svarīgais un grūtais uzdevums, veidot šo jauno sa- 
biedrību, izaudzināt tai cilvēkus. Kopīgais audzēkņu darbs 
skolas dārzā (ne kopīgā mācīšanās), kopīgie ar to saistītie pār- 
dzīvojumi palīdz skolai veikt šo svarīgo uzdevumu. Te ir darbs, 
kuru strādā visi kopīgi, kopīgam labumam. Savstarpējā pali- 
dzība, kopīgs prieks un kopīgi svētki rada vienotu skolas 
audzinātāju un audzēkņu saimi. No šīs skolas sabiedrības 
kopības izjūtas izaug izpratne par valsts un tautas vienību un 
atsevišķā cilvēka darba nozīmi pi a < 
valsts celtniecības darbā. 


Tēvzemes mīlestība no vienas puses, liekas, esam stipri 
abstrakta lieta, sevišķi lielāko pilsētu bērniem jēdzieni tēvzeme 
un tēvzemes mīlestība bieži paliek par vārdiem bez satura, |0 
nav vietas, kurā viņi būtu ar to saauguši, kurā viņi to varētu 
just. Pilsētu ģimeņu dārziņi un skolu dārzi kļūst par vietu, 
kas dod (šo piederības sajūtu zemei un 
tēvzemei. 

Drēzdenes techniskās augstskolas paidagūģiskā institūta 
Dr. A. Teišers (Dr. A. Teuscher) grāmatā „Die Gartenschule, 
ihr Wesen und ihr Werden* raksta: „Ziedošie krūmi, ziemcieši 
um vasaras puķes nāk tajā (skolas dārzā) lieliem pulkiem, rada 
platas ziedu slejas un klusus stūrus, pilnus saulaina skaistuma, 
Skolas dārzs neizsmeļ savus uzdevumus tikai rācionālajā. 
Plānveidīgi saistot bērnu dārzā, kā daļā no viņa tēvzemes, 
radām viņu starpā ciešākās saites. Tā skatāmais dārzs pārvēršas 
pārdzīvojumā, ar kuru'fvēl ilgi pēc skolas atstāšanas bērnu saista 
gaišas atmiņas.' Te varam runāt par dārzu — aistētisko 
audzinātāju. 

Un pēdīgi par skolu jaunatnes fizisko attīstību. Cik daudz 
gan, sevišķi pilsētu skolās, ir bērnu bāliem vaigiem, šauriem 
pleciem un iekritušām krūtīm. Skolas vingrošanas stundas ne- 
spēj izlīdzināt tos ļaunumus, ko sagādā ilgā sēdēšana klases solā, 
Fiziskais darbs dārzā, dodot bērnam piemērotu, pārmaiņām 
bagātu un priecīgu darbu svaigā gaisā un saulē, ir liels palīgs 
vingrošanas skolotājam un skolas ārstam, palīdzot s aglabāt 
jauno paaudzi veselu un spēcīgu. 

Pirms pasaules kara lauku skola bija apkārtnes garigās dzīves 
centrs un vadītāja. Pēc mūsu valsts nodibināšanās ilgu laiku 
likās, ka skola. šo iniciātīvu zaudējusi, ka tai nav vairs vajadzīgā 
kontakta ar sabiedrību un tās vajadzībām. Pievēršoties savos 
mācību plānos un metodēs lauku dzīves vajadzībām, mūsu 
tautskola atkal ieņems tai pienācīgo vietu lauku sabiedriskās 
dzīves celšanā. Skolai, tās sētai un dārzam jākļūst par ierosi- 
nātāju un paraugu. Strādājot labi koptajā skolas dārzā, stai- 
gājot pa skaisto un kārtīgo skolas apkārtni, bērnā rodas atziņa 
par to, ka arī viņa tēva mājās var daudz ko erozīt un padarīt 
labāku un tīkamāku. 

Tas nu viss tā principā runājot, bet kā ir ar praktiskās 
lietošanas iespējamībām un darba paņēmieniem? Pie mums 
Latvijā šīs lietas vēl pavisam jaunas — skolu programmās 
skolas dārzam pienācīga viēta ierādīta tikai pagājušā gadā, 
jaunatni mazpulkos audzinām arī tikai kopš 1929. gada. 
Dabīgi, ka skats vēršas uz tām zemēm, kam te jau ilgāki pie- 
dzīvojumi. Protams, mums ir savi īpatnēji apstākļi, ļaudis 
un vajadzības, tak dažu vērtīgu ierosinājumu un padomu va- 
ram gūt. 

Viena no vecākām skolu dārzu zemēm, liekas, būs Austrija, 
kur jau 1774. gada skolu likumā runā par tautskolu dārziem. 
Arī Šveicē, Vācijā, Zviedrijā jau pagājušā gadsimta vidū pazi- 
stami skolu dārzi. Pirmo skolu dārzu rašanās pamatā bijuši 
tautsaimnieciskie motīvi, kā to lasām arī Šveices lauksaimnie- 
cības savienības 1887. g. programmā: „Tautskolas dārzam jāno- 
der jaunatnes teūrētiskai apmācībai par svarīgāko laukaugu 
kultivēšanu un jāsniedz praktiskās nodarbības iespējas šo augu 
rācionālā audzēšanā, kopšanā un izmantošanā” (Hepp, Schul- 
cārten und Schiilergārten.  Zūrich 1920). Amerikas fabriku 
dārzos un Vācijas skolnieku dārzos (Schiilergārten) nodarbina 
strādnieku bērnus, kam mājā,nav lāga nodarbošanās un sa- 
biedrība. Arī te vairāk uzsver aroda zināšanu piesavināšanos, 
ne tīro audzināšanu. 

Jaunākā laikā skolu dārzi, pārdzīvojot stāvokli, kad dārzu 
uzskatīja vienīgi par mācības, līdzekli un uzskatāmības vielu 
botanikas, augu anatomijas un fizioloģijas stundām, nonāk pie 

dārza — audzinātāja. Neapšaubāmi, mācīšana un audzināšana 
savā starpā ir cieši saistītas, tomēr šo abu veidu dārzu starpā 
saskatām visai ievērojamu atšķirībii, jaunajā dārzā svarīga vieta 
ierādīta skolnieka paša darbam. 


Tagad skolu dārzus pazīst ne tikai tautskolās, bet arī lauk- 


saimniecības, mājturības un augstākajās vispārizglītojošās skolās 
(ģimnazijās). Pat vēl vairāk — dārzs no skolas iet savam audzēknim 
līdzi uz mājām (amerikaņu skolu „mājas projekti", mazpulku 
dalībnieku lauciņi). 

Lielajās Vakareiropas pilsētās, izstrādājot pilsētu apbūves 
plānus, paredz zemes gabalus skolu dārzu kvartāliem (Garten- 
schulheime), kur organiskā vienībā iekļaujas tautskolu, arodskolu 
un ģimnaziju dārzi kopā ar apstādījumiem, vajadzīgajām ēkām, 
sporta laukumiem un peldētavām — tikai jaunatnes un audzi- 
nāšanas vajadzībām. Šādus dārzus min, piemēram, Drēzdenē, 
Leipcigā, Diseldorfā. | 

Starp citu, dažus gadus atpakaļ kāda labvēļu grupa, 
saziņā ar Rīgas pilsētas izglītības valdes mācības līdzekļu 
centrāli, gribēja šādu centrālo skolu dārzu ierīkot arī Rīgā, tai 
piederošajā Lībiešu salā, Daugavā. 

Salīdzinot dažādo skolu dārzus, redzam, ka, atkarībā no 
uzdevumiem, tie atšķiras arī savā iekārtojumā. Tautskolās, gan 
izmantojot dārzu arī kā mācības līdzekli stundās, vairāk akcentē 
tīro audzinātāja momentu, lauksaimniecības un mājturības 
skolās pirmā vietā nostājas dārzs — lauksaimniecības zināšanu 
devējs. Arī ģimnazijā zinības nav smeļamas vienīgi no grāma- 
tām, preparātiem un modeļiem, daudz dziļāka un pareizāka 
izpratne panākama, saistot mācīšanos ar augu un dzivnieku 
parādību novērošanu dabā — skolas dārzā. 


Pie mums skolas dārzu kā mācības līdzekli izmanto galvenā 
kārtā tikai dabas mācību un lauksaimniecības stundām. Vācu 
literātūrā atrodami norādījumi, ka tur (Vācijā) to ar sekmēm 
izmantojot arī valodu, zīmēšanas, vēstures, rokdarbu un pat 
reliģijas mācību stundās. 


Pie pašas skolas dārza iekārtas še nekavēšos, tā mums sīki 
noteikta ar Izglītības ministrijas instrukcijām. 

Salīdzinot mūsu skolas dārza iekārtu ar Vakareiropas, viena 
no galvenajām atšķirībām ir tā, ka mūsu skolu dārzos nav 
paredzēti lauciņi atsevišķiem skolniekiem. No vienas puses 
tas varētu likties par trūkumu, jo zaudējam tādas paidagēģiski 
svarīgas lietas kā skolnieka pašdarbības, iniciātīvas, atbildības 
sajūtas audzināšanas iespējas. Šīs daļas iztrūkums mūsu skolu 
dārzos vedams sakarā ar atšķirīgo mācības gada sadalījumu 
mūsu un Vakareiropas skolās, jo pēdējās nepazīst garo vasaras 
brīvlaiku. Ja šādi atsevišķo skolnieku lauciņi vēl būtu iespē- 
jami mūsu pilsētu apstākļos, tad laukos, kur.-bērni nodarbināti 
lauku saimniecībās, to ierīkošana pilnīgi neiespējama. Šo šķie- 
tamo robu mums aizpilda mazpulks ar savu lauciņu. Skola un 
mazpulks te viens otru dabīgi papildina, kamēr pirmajā vairāk 
uzsvērts kollektīvais darbs, mazpulka dalībnieka lauciņš sniedz 
individuālā darba audzinātājas vērtības. 

Grūtāks, kā apskatītie jautājumi: kāpēc, kur un 
kāds dārzs vajadzīgs, ir jautājums par dārza ierīkošanu un 
apsaimniekošanu. 

Lielpilsētu skolām citās zemēs nopietns šķērslis skolas dārza 
ierīkošanai ļoti bieži ir zemes trūkums. Mums par laimi nav 
daudz tādu skolu, sevišķi laukos, kam nav klāt zeme skolas 
dārza ierīkošanai. Grūtāks jau ir nākošais šķērslis, praktisko 
zināšanu un piedzīvojumu trūkums. Lielākajai mūsu skolotāju 
daļai ir visai trūcīgas teūrētiskās un vēl trūcīgākas praktiskās 
zināšanas dārzkopībā. Bieži vien tāpēc ar lielu sajūsmu un 
cerībām sākts darbs paliek pusceļā, atņemot prieku un ticību 
skolu dārzu lietai ilgam laikam. Izglītības ministrija gan rēgu- 
lāri katru vasaru riko kursus dārzkopībā un lauksaimniecībā, 
bet skaidrs tak, ka šajā īsajā laikā nevar dot visas datidzās 
zināšanas, kādas vajadzīgas skolas dārza vadīšanā. Te var dot 
tikai nepieciešamākās pamatzināšanas, kas tālāk darbā pašiem 
jāpapildina. Galvenā ir interese un ticība kādai lietai, tās pa- 
līdz atrast ceļus, kā darbu veikt. Protams, darīt kautko tikai 
pēc grāmatu aprakstiem ir ļoti grūti, pit neiespējami.  Lietde- 
rīgi ir pašā sākumā pēc jaunierīkojamā dārza plāna saņemšanas 
uzaicināt turienes dārzkopības instruktoru vai kādu piedzīivv- 
jušu dārzkopi un viņu vadībā nostrādāt pirmo dienu. Tālākais 

darbs tad jau liksies daudz vienkāršāks un vieglāk veicams. 
Nākošais sāpīgais jautājums, kas bieži kavē skolu dārzu 
ierīkošanu, ir naudas; līdzekļu un darba spēka trūkums. Skolas 
uzturētāji te bieži aizbildinās: „Jums tak tikdaudz bērnu, lie- 
kat tos darbā.” Tiesa, skolas bērni ir ļoti čakli darītāji un 
dara arī ar prieku, tikai nevajaga aizmirst, ka tie tomēr vēl ir 
bērni. Ja intensīvi nostrādātas vairākas stundas, iestājas no- 
gurums, strādājot tālāk, pāriet darba prieks un zūd patika pret 
to. Tik tālu nedrikstam noiet. Jaunus skolas dārzus iekārtojot, 
sevišķi pamatskolās, skolas uzturētājam katrā ziņā jādod arī 
pieaugušie strādnieki, kas veic smagākos darbus. Līdzekļu 
trūkums nedrīkst būt par iemeslu nepilnīgai un nekārtīgai 
jaunierīkojamā skolas dārza zemes sagatavošanai un mēslošanai. 


Neaizmirsīsim, ka skolas dārzam, sevišķi laukos, jābūt par 
paraugu un ierosinātāju. Kādu paraugu no skolas dārza bērns 
var ņemt, ja, piem., ābeļdārzu iedēsta nemēslotā zemē un 
velēnā. 

Ļoti daudz rūpju skolas dārzu vadītājiem sagādā dārza ap- 
kopšana un uzturēšana kārtībā vasarā. Pavasarī skaisti iekār- 
totais un uzpostais skolas dārzs rudenī bieži ir aizaudzis nezālēm. 
Šī nelaime tagad, kad skolniekiem vasarā nolikta periodiska 
sapulcēšanās skolā darbam dārzā, ir visvieglāk novēršama. 
Kāpēc noteikt sanāksmi visai skolai vienā dienā? Sadalait 
skolniekus mazākās grupās, un jums būs darbinieku skolas 
dārzā visu cauru vasaru. Ja vajadzīgs, var pat klases dalīt 
vairākās daļās, mazāku skolnieku skaitu vieglāk un labāk var 
nodarbināt. 

Runājot par mazpulkiem, jāsaka, ka viņu darbā vēl maz 
izmanto tās iespējamības audzināt, ko sniedz dārzs. Dārzko- 
pība ir viena no intensīvākajām lauksaimniecības nozarēm, 
darbs tajā prasa no darītāja daudz uzmanības, precīzitātes un 
mīlestības. Tās visas ir tādas lietas, kas ļoti noderīgas audzi- 
nāšanas mērķiem. Sevišķi pilsētu tuvumā, kur dārzkopībai 
jau dabīgs pamats, jādomā par dārzkopības grupu un dārzko- 
pibas mazpulku dibināšanu, dodot tiem savus piemērotus darba 
plānus un noteikumus. Ja ar sakņkopību daudz strādā lauk- 
kopības un mājturības grupu dalībnieki, tad. tādas lauksaim- 

nieciski un audzināšanas ziņā nozīmīgas dārzkopības nozares, 
kā augļkopība un puķu audzēšana, līdz šim mazpulku darbā 
samērā maz ietilpinātas. Ar puķēm jāsastopas tikai tiem maz- 
pulku dalībniekiem, kas strādā savas mājas apkārtnes uzpo- 
šanā, bet te jau piedalās tikai lielākie un spēcīgākie.  Augļko- 
pība, kas ir svarīgākā mūsu dārzkopības nozare, vēl nevienā 
darba plānā nav paredzēta. Mazpulka dārzu un lauciņu 
organizējot, jāskaitās arī ar to, ka te mazpulka dalībnieks gūst 
arī praktiskās darba zināšanas un veiksmi, jāskaitās ar to, ka 
mazpulka dalībnieka darbs ietekmē arī apkārtējo lielo lauk- 
saimnieku darbu, tāpēc ņemama vērā apkārtne, tās īpatnējie 
apstākļi un vajadzības. Arī mazpulka dalībnieka dārzs, tāpat 
kā skolas dārzs, ir paraugs un ierosinātājs apkārtnei, tas 
audzina ne tikai savu saimnieku, bet visu apkārtni. 

Teikto kopā saņemot, varētu slēgt: 

I) Dārzs jaunā laika paidagūģijā ir atzīts par ievērojamu 
audzinātāju līdzekli, kas veicina kā audzēkņu intellektuālo, tā 


manuālo un fizisko attīstību. 


2) Dārzs kā audzinātājs izmantojams kā skolā, tā ārpusskolas 
jaunatnes audzināšanas organizācijā. 

3) Dārza izlietošana audzināšanā prasa nopietnas praktiskās 
dārzkopības zināšanas un patiku dārza darbam. 

4) lerīkojot jaunus skolu dārzus, skolas uzturētājiem jāpa- 
redz līdzekļi dārzu iekārtošanai, neatstājot to vienīgi skolotāju 
un skolnieku spēkiem. 

5) Ņemot vērā dārzkopības lielās audzinātājas vērtības, 
mazpulkos tai piegriežama lielāka vērība. 


Tieci skaidrībā par to, ko tu gribi darīt, izmācies, kā to 
darīt, un tad eji un izdari to Dr. K, Ulmanis 

Daži norādijumi runātājiem 
ieks Lieli ļaudis, gudri ļaudis, 


Tie izvēla valodiņu 
Kā no rieksta kodoliņu. 


Tautas dziesma (B. V. 34252) 


Vārds dara brīnumus tikai tad, ja 
tai izpaužas gars, dedzīga ticība, 
skaidra atziņa.  Runātājam arvien 
jāatceras kad, kur, kam, ko 
teikt un kā teikt. Viņam sa- 
vam uzdevumam jāgatavojas, apzinīgi 
jāattīsta dabas dotības; no vecākiem 
un agrākiem senčiem mantotie spēju 
iedīgļi  jāizkopj, vingrinoties 
darbā. Tā ir parastā, dabiskā, or- 
ganiskā izcilo runātāju tapšanas gai- 
ta. Atminēsimies šai sakarā kaut sla- 
venākos senatnes Grātorus — grieķu Dēmostenu un romiešu 
Ciceronu. Par kāda būtiski nenozīmīga sava pretinieka dzēlīgo 
piezīmi, ka Dēmostena „runas ožot pēc eļļas spulgas dūmiem", 
šis izcilākais grieķu vārda mākslas meistars nemaz neuztraucās, 
jo bija dziļi pārliecinājies, ka tikai nopietni sagatavojies 
un visus apstākļus labi pārdomājis un vispusīgi apsvēris, 
teikumus lietpratīgi darinot un sakārtojot, runu iepriekš 
uzrakstot, viņš drīkst pildīt savu pienākumu, saistīt pilsoņu 
uzmanību. Klausītāju aplausi godīgi jānopelna. 





Runātājs iespaido un ietekmē cilvēku jūtas, prātu, bet vis- 
biežāk gan viņu gribu, ierosinot to darboties mērķtiecīgi 
runātājam vēlamā virzienā. Vārds Laimas apveltītam ērātoram 
kļūst par ārkārtīgi svarīgu ieroci. Kā dinamīts var noderēt 
gan kultūras veicināšanai, gan tās vērtību iznīcināšanai, tā arī 
vārds savā iedarbībā var būt gan radītājs, gan postītājs. Līdz 

ar to esam nonākuši pie runātāja atbildības apziņas. 
Cilvēks nedrīkst vārdiem svaidīties, viņam allaž jāapsver; to 
varbūtējās sekas, tāpēc arī „lieli ļaudis, gudri ļaudis" daudz ne- 
runā, bet viņu teiktais arvien ir saturīgs, kodolīgs. 

Ārī runāšanā ir savi pamatnoteikumi un kārtulas, kurus 
labs runātājs nekad neaizmirst, bet skaidri, īsi un pārliecinoši 
izteikties jāprot katram, it īpaši tiem, kas pilda sabiedriskus 
pienākumus. 

Runas var būt pavisam bez sagatavošanas (improvizētas) 
un iepriekš rūpīgi izstrādātas. Improvizācija pieļaujama tikai 
tad, ja ērātors ar to lietu vai jautājumu, par: kuru viņš runās, 
ir siki jo sīki pazīstams; turpretī visos citos gadijumos vajaga 
rūpīgi sagatavoties, kas it sevišķi jādara iesācējiem. 

Pļāpāt jau var katrs, bet citiem kādu jautājumu ap- 
gaismot var tikai tas, kam pašam šis jautājums ir skaidrs. 
Lai rādītu ceļu otram, pašam tas jāzina vispirms. Izcilie runā- 
tāji un darbinieki tāpēc arvien cenšas paplašināt un padziļināt 
savu izglītību, pavairot savas zināšanas, „būt sava laikmeta 
kultūras dzīves augstumos”. Talants un iedvesma ir gan laba 
un apbrīnojama dabas dāvana, bet ar tiem vien arī izcilam 
runātājam nepietiek. 

Svarīga ir runas pamatideja, tas, ko runātājs aiz- 
stāvēs vai noliegs. Nav nemaz vajadzīgs, lai Orātora viedoklis 
katru reizi būtu pilnīgi patstāvīgs, orīģināls, bet ir gan 
nepieciešami, lai tas viņam būtu pilnīgi skaidrs. 

Pirms uzmet runas plānu vai konspektu, 
jāsavāc temata apgaismošanai vajadzīgie materiāli. Vispirms 
jāsavāc fakti, kas pietiekoši apstiprina, pamato un nodrošina 
Orātora domas, viņa uzstādītās tezes. Tukšvārdības un skaļu 
fražu vajaga vairīties. Ieteicams paņēmiens savākt domas — 
temata vispusīga pārdomāšana. Runātājam 
par materiālu noder viņa piedzīvojumu (pieredzes) un zinātnisko 
atziņu krājums. Mums ir trīs šo zināšanu noliktavas: 

I) Mūsu atmiņa, kas nav visai droša, ja tanī savāc 
zināšanas bez noteiktas sistēmas, kā gadās; 

2) Grāmatas, bibliotēkas. Tr labi, ja, runu izstrādā- 
jot, pie rokas vairākas grāmatas, sevišķi rokas grāmatas tanīs jautā- 

jumos, par kuriem uzstājoties jārunā. Vispārīgās ziņas un datus 
parasti var atrast t.s. konversācijas vārdnīcās. 
Latviešu valodā to 1891. g. sāka izdot Draviņ — Dravnieks, 
bet šis pirmais mēģinājums tika tikai lidz vārdam Kristjans. 
Otru latv. konversācijas vārdnīcu 4 sēj. (99 burtn.) apgādāja 
Rīgas latv. b-bas Zinību komisija un vēlāk (ar 31. burtn. sākot) 
Derigu grāmatu nodaļa no 1903.—1921. g. 

Tagad no 1927. g. iznāk daudz pilnīgākā A. Gulbja apgā- 
dātā „Latviešu konversācijas vārdnīca" prof. A. Švābes, prof. 
A. Būmaņa un prof. K. Dišlera redakcijā. Pagaidām iespiestas 
103 burtn., nonākot līdz vārdam Meininga. 


Lai bibliotēku būtu vieglāk un ērtāk izmantot, nepiecie- 
šami sev sastādīt grāmatu un apcerējumu sarakstu par tiem 
jautājumiem, kurus apstrādā vai domā apstrādāt. Tādus sa- 


„rakstus sastāda pakāpeniski, ietilpinot tanīs katru jaunu grā- 


matu, kura uz šo jautājumu zimējas un par kuru jau dzirdēts 
vai kupa jau redzēta, varbūt pat jau lasīta. Šādi saraksti un 
arī iespiestie literātūras rādītāji darbu atvieglo. 


3) Laikrakstu izgriezumi un izraksti 
no ģrāmatām bieži vien runātājam, tāpat kā katram 
sabiedriskam darbiniekam, ir neatvietojams palīglīdzeklis. 
Papīram un tintei ar spalvu vai zīmulim arvien lasot jābūt 
pie rokas. Materiālu reģistrācijai ērtākais paņēmiens ir 
kartotēka. 

Bez pamatīgas jautājuma vielas pār- 
zināšanas neviens īsti labas runas nevar noturēt. Jau 
Aristotelis (384—322. g. pr. Kr.) savā „Rētorikā” aizrāda: 
„Vienīgi pierādījumi ir būtiskais; pārējais tikai pielikumi". 

Plāns jeb materiāla izvēle un sakār- 
tošana ir sevišķi.svarīga. No viena un tā paša būvmate- 
riāla var taču uzcelt gan baznīcu, gan cietumu. Ja jau plānā 
iezagsies rupji misekļi, tad pat rūpīgākais tā atsevišķu daļu 
izstrādājums maz ko līdzēs. Darbs būs samaitāts. 

Gudra ierobežošanās nodrošina vislabākos 
panākumus, Runa nedrīkst būt pārāk gara, jo tad tā nogurdina. 
Parastā norma — 45 minūtes līdz 1 stundai. Ko nu no plašā 

materiāla izvēlēties? To vispirms nosaka paredzamais 
klausītāju sastāvs. 

Lietpratēju sanāksmē jārunā pavisam citādi nekā 
sapulcē, kuras dalībniekiem par iztirzājamo jautājumu nav ne- 
kāda vai ir tikai stipri miglains priekšstats. Runa jāindivi- 
duālizē. Pirmajā gadījumā tai var būt stipri teūrētisks 
raksturs, kamēr otrā noteikti vajadzīga uzskatāmība, zīmīgi, 
izteiksmīgi salīdzinājumi, domu pamatojumi un illūstrēšana 
spilgtiem piemēriem, kas klausītājiem tuvi, labi saprotami, 
arvien cenšoties izsargāties no svešvārdiem. Par šauri arodniecis- 
kiem jautājumiem drīkst runāt vienīgi labs noteiktā aroda pazi- 
nējs un. tā lietpratējs. 

Kas visu grib pateikt, klausītājiem kļūst garlaicīgs — šī 
Voltēra atziņa nav zaudējusi savas nozīmes arī mūsu dienās. 

Ja .priekšlasījuma vai runas uzdevums ir tieši pamācīt, 
nav slikti jau sākumā paziņot klausītājiem, kādus jautājumus, 
tematu iztirzājot, īsti aplūkos. 

Vai spēcīgākos pierādījumus minēt jau runas sākumā jeb 
pataupīt beigām ir stipri strīdīgs jautājums. Tiesas runās 
Cicerons (106—43 g. pr. Kr.) tos ieteic laist darbā pašā sākumā, 
kamēr Kvintiliāns (ap 35— priekš 118. g.) pataupīt beigām, 
jo taisni pēdējais iespaids esot izšķīrējs. Runas sākums un 
beigas katrā ziņā ir nozīmīgākās tās sastāvdaļas. A. Damaškes 
vārdiem izsakoties — nepiemērots sākums var sabojāt visu 
vakaru. Ūrātora atvainošanās par to, ka uzdrīkstas runāt vai 
aizrādījums, ka viņš. vājš rūnātājs — ir pilnīgi lieki. Gan 
klausītāji paši dzirdēs un novērtēs viņa uzstāšanos. Nav ietei- 
cams jau pašā sākumā runāt stipri pacilāti. Kā lai klausītāji 
noskaņojas līdzīgi runātājam, ja viņiem lieta vēl pilnīgi sveša. 
Bistams arī pārāk „kāpināts'* sākums, jo vēlāk tad var nākt 
tikai iespaida vājinājums. Tā savu pie karaļa Ludviķa XIV 
zārka turēto runu samaitājis slavenais sprediķotājs Masijons 
(Massillon), sākdams vārdiem „Vienīgi Dievs ir liels!** 

Runas beigas nav mazāk nozīmīgas par sākumu. Tām 
jābūt pavisam īsām, skaidrām, noteiktām 
un iespaidīgām. Stipri kaitīga ir atsākšana, kad 
klausītājiem, pēc visa spriežot, jau pamatoti licies, nupat beigs, 

bet runātājs atkal paceļ balsi un teikto vēl atkārto citiem 
vārdiem. 

Runas schēmatiskais plāns var būt uz vienas lapiņas 
ar tādu aplēsumu, ka, tanī ieskatoties, tūliņ pārredzama visa 
domu attīstība, bet garākām runām ieteicams t. sauc. 
pārvietojamais konspekts. Pēdējā gadījumā 
katru domu uzraksta uz atsevišķas lapiņas, aprakstot 
tikai vienu lapiņas pusi. Lapiņas numurē un 
saliek kopā. Runājot tās pēc vajadzības pārbīda, nevis 
apgriež klausītāju acu priekšā. Tā panāk to, ka klausītāji ne- 
redz un bieži pat aizmirst šādu konspektu. Papīra apgriešana 
turpretī klausītāju uzmanību, kas nepieciešama runātāja 
risinātai domu gaitai, novērš uz blakus lietām, 
izklaidē, tā mazinot iespaidu un iegaumēšanas spējas. Visparo- 
cīgākais lapiņu (kartiņu) samērs 105x 148 mm un 148x 210 mm. 

Iesācējiem der uzrakstīt visu runu, tomēr runātāja 
ideāls nav vis nolasīt vai teikt to, ko viņš iemācījies pilnīgi no 
galvas, bet gan runāt brīvi. 

Runas uzrakstīšana ir tikai līdzeklis to panākt un arī glāb- 
šanās gredzens (riņķis) briesmu brīdī. 


Labākais ceļš uz daiļu valodu ir daiļa un patiesa dzīve, 
izveidota personība Prof. Dr. L. Bērziņš 


31 





= 


Wlācisim saimnieciskumu 


A. KRANCS, cand. oec. 

Jums ir kaimiņš. Lāga cilvēks. Pieder viņam viena no 
labākām mājām pagastā; pietiekoša lieluma, auglīga aramzeme, 
skaistas pļavas, savs meža gabaliņš. Saimniecība, kādu katrs 
var vēlēties. Bet paskatoties tuvāk: ēkas vecas un nolaistas, 
dārzs  nonīcis, pļavas um tīrumi aizauguši, ganāmpulks 
slikts, mežs izcirsts, parādi, nabadzība, trūkums. Jūsu kai- 
miņam neiet... 

Bet kas vainīgs? 

Vai pats slinks, nevīžo strādāt, vai slimīgs, vai nelaimes 
daudz gadījušās, vai slikta. saimniece, daudz bērnu, mantiniekiem 
daudz jāmaksā, vai neizglītots, dzērājs, plencis, kašķīgs pa 
tiesām? — Bieži nevienam no šiem jautājumiem nav apstipri- 
nātājas atbildes. Jūsu kaimiņam cita vaina. 

Kad rudenī reālizējas raža, nauda sanāk gan par kviešiem, 
rudziem, gan par sviestu un teļiem cukurbietēm, jūsu kaimiņš 
dzīvo labi. Ai, cik labi dzīvo! Pats iegādājas pirktu gaišu 
uzvalku, sieva modernu pilsētas kleitu, berni apģērbti kā kungi; 
katru dienu kaimiņu sētā smaršo cepta gaļa, pankūkas, nopaukš 
pa vīna pudeles korķim, skan radio un patafons, draugi un pa- 
zīstami visi gaidīti, un neviens neaiziet no mājas ar tukšu pa- 
dusi. Pat kūtī raibaļas līdz vēderam vāļājas mīkstā dābolā, 
silēs mētājas runkuļi, milti, eļļas rauši. Bet... tad pagājis 

jaungads...  Apklususi mūzika, nesmaršo cepeši, pazuduši 
draugi. Un kādā dienā jūsu kaimiņš ierodas ar mazu lūgumu: 
aizdot puspodu miltu rupjmaizītes cepšanai! No otra kaimiņa 
jau aizņēmies vezumu vasarāja salmu gotiņu ēdināšanai, bet 
pienotavā izlūdzies pusotra mēneša avansu pagasta nodokļu 
samaksai. 

Jūsu kaimiņš neprot dzīvot, jūs sakiet, viņš rudenī notērējis 
visu, nedomājot par pavasari, vasaru, viņš izšķiedis līdzekļus, 
neapdomājot par mērķi; vēl īsāki sakot: viņš nav līdzekļus 
mērķiitspiatftis- stādīt pretim samērot, 
saskaņot; viņš nav rīkojies saimnieciski, viņam trūcis 
saimnieciskuma! 

Šis īsais piemērs, šķiet, parādīs mazpulku vadītājiem, ko 
mēs gribētu «aprast ar virsrakstā likto vārdu „saimnieciskums”, 
tāpat tas atļaus īsi. secināt, ka saimnieciskuma trūkums dau- 
dzos, daudzos gadījumos ir cēlonis tam, ka dzīve, kā saka, 
neiet uz augšu, bet gam bieži otrādi — uz leju, beidzoties ar 
nepanesamiem parādiem, katastrofām, saimniecību sabrukumiem, 
ipašumu pazaudēšanu. 

Varbūt oikonomiskās zinātnes jaunums un plašākas popu- 
lāritātes un lietāšanas trūkums ir iemesls tam, ka bieži, pārāk 
bieži sastopam cilvēkus, kam dzīves mērķu un līdze- 
kļu saskaņošana, samērošana ir nedzirdēts jautājums, 
lieta, par ko nav domāts un kas vēl mazāk lietota praksē, 
ikdienas darbā un gaitās. Bet taču ik kustība, ik solis šais 
gaitās ir līdzekļu piemērošana mērķiem, kāpēc neviens solis, 
neviens darbs nebūtu domājams bez saimnieciskuma, bez 
mērķu un līdzekļu saskaņošanas, pakļau- 
šanas zināmam vadošam saimnieciskuma pamatprincipam. 


Skaidrs, ka atjaunotās Latvijas darbam jābūt kā himnai 
visam labākam un pareizākam par. bijušo, un jaunatnei, šīs 
himnas iezvanītājai, jādod rokā visu paaudžu piedzīvojumi, visu 
zinātņu likumi un atziņas sava darba, savas saimniecības pa- 
reizai veidošanai. Mazpulku lielā Virsvadoņa darbs un dzīve 
ļai mums ir piemērs, cik daudz vajag piegriezt vērību, pētīt, 
meklēt saimniecisko mācību apcirkņos. Šoreiz lai mazpulku 
dalībniekiem nāk palīgā oikonomikas zinātne, bet, vispirms 

metodoloģisku piezīmi, ne kā zinātne vārda parastā nozīmē, ne 
kā teūrētisks mācības priekšmets, zināmu atziņu abstrakts vei- 
dojums. Mazpulku dalībnieku vecums vēl neatļauj nodarboties 
ar teūrētiskām gudrībām, arī saimnieciskums tiem būtu jāmāca 
pat ne kā mazpulku darba programmas daļa, bet gan kā audzi- 
nāšanas programmas principiāla sastāvdaļa, kā lieta, kam skai- 
drai jābūt vispirms katram mazpulku vadītājam un kas tālāk 
tad netieši ieaudzināma jaunajā zēnā vai meitenē ar 
katru praktisku dzīves soli, katru darbu un pasākumu. 


Cerot, ka saimnieciskuma jēdziens būs skaidrs no minētā 
piemēra, mēģināsim uzstādīt schēmu saimnieciskuma izpratnes 
konkrētai attīstīšanai, iepriekš vēl atzīmējot pamatprincipu, kas 
veido katru saimnieciskuma apsvērumu, jā, veido pat katru pa- 
reizu saimniecisku darbību un rīcību. Šis, pirmoreiz pieņemami 
francūža Kenē uzstādītais saimnieciskuma pamatprincips būs 
visiem jau pazīstamais postulāts: ar mazāk līdze- 
kļiem sasniegt lielāku mērķi; mazāk dodot, 
vairāk iegūt. Tas ir princips, kas katrā mūsu darbā 
tikpat nepieciešams kā pati līdzekļu un mērķu saskaņo- 
šana, samērošana. 


Mazpulku darbā parasti mērķis būs uzstādīts pirmais, un 
tam sekos attiecīgu līdzekļu izvēle, kāpēc pieminēto schēmu 


varētu sākt ar nodalījumu: S 
A. MĒRĶIS ZINĀMS. 
Līdzekļi. Darba dalībnieku pārdomai ierosināms: 


1) Kādi līdzekļi vispār noder mērķa sasniegšanai? 2) Kādas 
katram no tiem priekšrocības? 3) Kurš līdzeklis visizdevīgā- 
kais (vislabāk attaisno saimnieciskuma pamatprincipu)? 4) Vai 
nav izdevīgi kombinēt kopā vairākus līdzekļus? 3 

Praktiskais darbs bieži izvirzīs arī otra virziena apsvērumu 
schēmu: ] 

B. LĪDZEKĻI ZINĀMI. 

Mērķis. Mērķu uzstādīšanā tad apsverjams: 1) Kādus 
mērķus vispār var sasniegt ar dotiem līdzekļiem? 2) Cik katrs 
no mērķiem ir nepieciešams, cik tas mūs interesē? 3) Kurš 
mērķis visnepieciešamākais? 4) Ja vairāki mērķi izvirzās — 

kuram no tiem dotie līdzekļi visizdevīgāki (vislabāk attaisnojas 
pamatprincips)? 5) Vai nav izdevīgi vairākus mērķus kopā 
kombinēt? 

Bez. minētā veida sistēmatiskiem pārdomu ierosinājumiem 
pašu mazpulku darbā veicināma lielās pasaules, pieaugušo no- 
vērošana, to darbu saimnieciskuma un nesaimnieciskuma ap- 
spriešana un apsvēršana. Jāsargās šai ziņā būtu tikai no asas 
kritikas, kas var radīt nevēlamas nesaskaņas jaunās un vecās 
paaudzes starpā. Tāpēc pozitīvi piemēri ir daudz ieteicamāki 
par negātīvajiem. Ļoti izdevīgas te ekskursijas, priekšzīmīgo 
saimniecību apmeklējumi u. t. t. 

Derīgi arī attiecīgas pārdomas ierosinātāji stāstiņi, anekdotes 
nopietnā darba starpbrīžos. Piemēram, pareizu līdzekļu izvēli 
māca tautas mutē pazīstamais nostāsts par žīdu un Čigānu, 
kas satikušies Rīgā, Brīvības bulvārī pie lielā pulksteņa un sa- 
derējuši, kurš, pirmais uzskries Bastejkalna virsotnē, tas turienes 
kafejnīcā dabūs otra izmaksātu saldējumu. Čigāns domājis: 
taisnais ceļš īsākais, un pucējis taisni pāri grāvjiem un krūmiem, 
kuros ieķēries un nokavējies; žīds pa to laiku pa gludo riņķu 
ceļu sasniedzis virsotni, derības vinnējis un uz čigāna rēķina 
dabūjis saldējumu (šī variācija derīga tikai Rīgai, citur pielai- 
kojama turienes apstākļiem). — levada piemērā nesaimniecis- 
kumu labi raksturos salīdzinājums ar zemo kultūras tautu pa- 
rašām, kas neprot, piemēram, gaļu uzglabāt priekšdienām, bet 
iegūto medījumu apēd vienā maltītē, kauču līdz ar to pārēdas, 
saslimst, bet vēlāk atkal nedēļām staigā ar tukšu vēderu, līdz 
nomedī nākošo laupījumu. 

Derīgi izmantot arī jaunatnes pieķeršanos dažādiem izteicie- 
niem; piemēram, laika nozīmi līdzekļu novērtēšanā mācīs angļu 
izteiciens „Time is money" (laiks ir nauda). Godā še būtu 
ceļami asprātīgie un gudrību pilnie veco latviešu sakām- 
vārdi, piem.: Ko šodien vari padarīt, to netaupi uz rītu, 
Taupība nav skopums vai 

Acis darba izbijās, 
Rokas darba nebijās. 
Rokas darba nebijās, 
Zinājās padarīt. 





es ss S DIE: 


I au 


tus: A v "m I Mu - ri ē ie us m - - 4 
TS PRASA PAT TVA F IV I V LIKUS VP TRIO IP KME + gm 





pi Šis 


Mazpulku audzinātāji un vadītāji, bez šaubām, katrs atradīs 
gan šajos norādījumos, gan ārpus tiem ceļus saimniecisko pār- 
domu . ierosināšanai um saimnieciskuma audzināšanai jaunajos 
latvju zemes kopējos. Šo ierosinājumu tāpēc atliks 
beigt ar norādījumu, ka saimnieciskuma ieaudzināšana cilvēkā 
neapšaubāmi paceļ tā dzīves konkurences spējas, palīdz radīt 
tam stingru dzīves saimniecisko pamatu, uz kura tad var zelt 
un veidoties visa mūža ēka. Mērķu un līdzekļu saskaņošanas 
iemācīšana tā tad ir viena no tās jaunās, nopietnās pilsoņu 
audzināšanas sastāvdaļām, kas mūsu gadusimtenī tik strauji at- 
tistās daudzās pasaules valstīs, Japānā, Italijā, Vācijā u. c. 
Blakus tam saimnieciskuma ieaudzināšanas lielā valstiskā no- 
zīmē izteicas tautas saimniecisko spēku un līdzekļu lietderīgākā 
izmantošanā. Tauta, kas prot saimnieciski dzīvot, ir pasargāta 
no daudzkārtējas dzīves līdzekļu nelietderīgas izšķiešanas, jo 
mērķi tā prot sasniegt ar daudz mazāku līdzekļu patēriņu kā 
citas tautas. Atbrīvotie spēki un līdzekļi savukārt var tikt 
novietoti jaunos mērķos un pasākumos, kas viss var sniegt 
jūtamu un apsveicamu atbalstu dārgās latvju zemes saimniecis- 
kam un vispārējam kultūrālam uzplaukumam. 


Mazpulka 
valde un va- 
Aa jā dītājs apmek- 

Administrācija 
A. LŪKS 


RĪKOJUMI 

Ģenija iedvesme rada ideju. Spilgta, mērķtiecīga doma rada 
ideju iemiesojošo ceitņu plānus. Izturīgs, prasmīgi veikts darbs 
ceļ pašas celtnes, rada idejas iemiesojumus. Ilgstošs un daudz- 


pusīgs ir šis darbs. Daudz prasmes tur vajadzīgs, prasmes ne 
tikai pamatdarbā, bet arī daudzajos palīgdarbos. 


Tā tas arī mazpulku darbā. Mazpulku bāleliņus audzina dar- 
bam, darbam savai labklājībai un valsts varenībai. Lai mērķus 
sasniegtu, jau agri tie jāsaslēdz kopdarbībā — rosībā, kur viena 
mērķa sasniegšanai strādā daudzi, bet strādā saskaņoti, mērķ- 
tiecīgi, sekmīgi, strādā tā, kā strādā viens. Šajā kopdarbībā 
vadītājam lidzās zināšanām par pamatdarbu vajadzīgas zināša- 
nas par to, kā organizēt, vadīt kopdarbību. 

Mazpulku vadītāji vairumā ir pamatdarbu speciālisti. Kā 

tādi tie iedziļinās savā nozarē un ne katrreiz varēs uzieiz iedzi- 
ļināties blakus disciplīnās, kuru vajadzība rodas, strādājot ko 
lielākā pulkā. 
Viena no tādām blakus funkcijām ir administrācija — citu darba 
iekārtošanas, vadīšanas, pārraudzības technika. Lai sekmētu 
kopdarbības gludu norisi, apskatīsim dažus administrācijas jau- 
tājumus šoreiz ne akadēmiski juridiskā skatījumā un termino- 
loģijā, bet praktiskā, populārā pieejā. 

Viens no šīs nozares jautājumiem ir rīkojumu došana. 


UZDEVUMS, RĪKOJUMS, NORĀDĪJUMS 

Termina „rīkojums* saturs arī praksē var būt plašāks vai 
šaurāks. Tuvāk lietai pieejot, būtu jāievēro nianses uu jālietā 
speciālie termini. 

Rīkojums ar plašāku saturu un pilnvarojumu reālizēt kādu 
konkrētu tuvu mērķi ir uzdevums. Noteikts ir tikai sa- 
sniedzamais; līdzekļi, veids atstāti darītāja ziņā. Piemērs: „Šā 
gada rudenī noorganizējiet apgabala izstādi". Tas ir uzdevums, 

jo noteikts ir mērķis, bet pārējais — kur, kad, cik plaši, kādā 
veidā — atstāts darītāja ieskatam. 


Rīkojums, tiešā, šaurā nozīmē ir tad, ja runā par 
konkrētu darbību, kas ir kāda uzdevuma sastāvdaļa, kas pati 
par sevi mav mērķis. Piemērs: „Apskatiet, vai N telpas der 
izstādei". Vajadzība apskatīt telpas radās sakarā ar uzdevumu 
sarīkot izstādi. Apskatei nav pašvērtības, tā ir uzdevuma pil- 
dījuma elements. Apskate ir šaura konkrēta darbība, kurpre- 
tim izstādes sarīkošanai būs jāpilda daudz un dažādas darbības. 


Norādījums ir visšaurākais rīkojuma veids, tas attie- 
cas uz atsevišķu darbības posmu, elementu, priekšmetu, neska- 
rot darbību visumā. Piemēram:. „Šo spuldzi novietojiet aug- 
stāki''. Izstādes organizētājs devis kādam rīkojumu iekārtot 
telpas. Darba apskatē viņš atrod, ka viena spuldze par zemu, 
un uzdod to pacelt. Rīkojums paliek spēkā, iekārtošana turpi- 
nās, rikojuma izpildītājs rīkojas tālāk, tikai vienā  sīkumā — 
spuldzes pacelšanā — viņa atziņas vietā stājas rīkojuma de- 
vēja atziņa. 

Ja šīs nianses neatšķir, terminu „rīkojums” lietā katrā gadī- 
jumā — rīkojums tad ir ņemts plašākajā, vispārīgajā nozīmē. 

Ja rikojums jāizpilda noteikti, vārdiski, bez aizbildināšanās, 
bez vilcināšanās, neapstājoties nekādu šķēršļu priekšā, tad tā ir 
pavēle. 


Tālākais apskatījums attieksies uz rīkojumu plašākā nozīmē. 


RĪKOŠANAS TIESĪBAS 


Iekams dod rīkojumu, jābūt skaidrībā, vai ir tiesība to da- 
rīt. Tiesību rīkoties dod augstākas varas pilnvarojums, uzde- 
vums, rīkojums vai nu konkrets, vai no amata tiesībām un pie- 
nākumiem izrietošs. Labs nodoms, laba griba vien vēl nedod 
tiesību rīkoties. Ja vēlas lietu sekmēt, var vienīgi griezt uz 
darbības nepieciešamību tā vēribu, kā pienākums ir rīkoties. Tā- 
pēc kurš katrs nevar nostāties ielu krustojumā un regulēt kustību. 


Tiesība rīkoties vienā sfairā nedod tiesību rīkoties citās. 
Ja kādam uzdots vadīt ekskursiju, viņš tomēr nevar rīkot 

dzelzceļa personālu vilcienā. Ja kāds pārzina izstādes biļešu 
kases, viņš nevar iejaukties vietu ierādītāju rīcībā. 

Tas nenozīmē, ka par novērotiem defektiem nav jāliekas 
zinis. Katram ir jāsekmē kopīgā lieta.  Piemērotais rīcības 
veids ir ziņot tam, kas attiecīgu lietu pārzina. 

Vienīgais izņēmums ir nelaimes gadījumi,kad attiecīgu amatper- 
sonu nav klāt. Lietderības labā tad var uzņemties rīkošanu līdz 
ierodas amatpersona, kam tad jāziņo sava personība un rīcība. 


KAM RĪKOJUMS DODAMS 

Katram rīkojumam jāreālizējas iespējamt visātrākā, lietderī- 
gākā un lētākā veidā. Tas nosaka rīkojuma adresātu.  Jāizvē- 
las vispiemērotākā persona. Ja darba funkcijas sadalītas, tad 
rīkojums jādod personai, kuras kompetencē darbība ietilpst. 
Dažreiz liksies, ka cita persona tieši šo lietu veiks labāki. Tā- 
dēļ tomēr nevajadzētu lauzt principu, jo ar to sagrauj admini- 
strācijas pamatus. Ja to kādreiz dara, tad jābūt dziļai pā- 
liecībai, ka motīvi ir "ārkārtīgi svarīgi.  Izlīdzinošais cejš ir 
„rīkoties saziņā ar . . .”. 

Kā priekšnoteikums pareizai rīkojuma adresēšanai ir rīkoju- 
ma mērķa un rīcības būtības apzināšanās, tāpat paredzētās 
darbības iekārtas un pakļauto personu pazīšana. 

Ja klāt ir vairākas personas, noteikti jānosauc persona, kam 
rīkojumu dod: „B kungs, Jūs noskaidrojiet . . .*; „Grāmat- 
vedi, Jūs aplēsiet . . .*. Nevar, vairākiem klātesot, teikt: 
„Tas um tas jāizdara". Var gadīties, ka, vienam uz otru pa- 
ļaujoties, nedara neviens. Lieta nebūs izdarita, bet katrs jutī- 
sies taisns; arī rīkojuma devējs, jo viņš tak „ir rīkojumu devis". 

Ja arī ir nepieciešamība darbībā piedalīties vairākiem, tad 
tomēr būtisko rīkojumu jādod vienam, bet pārējiem jādod rīko- 
jums palīdzēt, atbalstīt, sekmēt. 

Sargāties no tādiem rīkojumiem, kā „Jūs tur, gādājiet, 
lāts: 5 „LābYīidi:Tūpējas . . .* 


RĪKOJUMA SATURS 
Iekams rīkojumu dod, pašam ir jābūt pilnīgā skaidrībā par 
to, ka darāmais tiešām vajadzīgs, ka paredzētais ceļš ir vis- 

piemērotākais, ka izvēlētā persona ir īstā. Lai šo skaidrību 
iegūtu: jāfiksē un jānovērtē fakti, kas ierosinājuši rīkojuma 
ideju; jāstādās priekšā lietu kopsakarības stāvoklī, kad uzdotais 
būs izpildīts; jānovērtē rīcības apstākļi, līdzekļi, iespējas un 
izpildītāju spējas. 

Ja visi elementi ir skaidri, tad atziņas jāformulē sev skaidri, 
bet, cik iespējams, īsi: kas darāms un (ja vajadzīgs) kā da- 
rāms. Tikai tad, ja formulējums izteic domāto, lemto, rīkoju- 
mu var izteikt pildītājam. 

Satura izkristallizēšanas procesā lietderīgi lietāt parasto rī- 
cības formulu: „Kas, kad, kur, kā”. 


RĪKOJUMA DOŠANA 

Izpildījumu lielā mērā ietekmē arī tas, kā rīkojumu dod. 

Visbiežāk lietu bojā tas, ka pārrunas neatšķir no rīkojuma. 
Sanāk liela apspriede. Jautājumu iztirzā sīki un vispusīgi,. ap- 
sver apstākļus, apskata visus iespējamos rīcības veidus, izklīst 
un... neviens nezina, kā konkreti rīkoties. Apspriedē ir jā- 
apskata visi šķietami derīgie rīcības veidi, bet jārīkojas tikai 
pēc viena. Pēc kura ? — tas atkarājas no priekšnieka lēmuma. 
Viņa uzdevums ir izvēlēties lietderīgāko. Bet viņam izvēlētais 
arī skaidri jāpaziņo pildītājiem. Tādēļ priekšniekam, priekšsēdim 
kautkā visiem skaidri izjūtami, saprotami jāatdala apspriedes 
iztirzājums no rīkojumu došanas. Piemēram, var teikt: lieta ir 
pietiekoši iztirzāta, darīsim tā un tā (vispārīgais), Jūs A, dariet 
to un to, Jūs B— to...” 

Katrai personai dodamais rīkojums jāformulē skaidri,bet cik 
iespējams īsi un konkrēti. Gara runāšana ir nevietā, sīkumu 
minēšana un atkārtošanās jo vairāk. Ja rodas šaubas par iz- 
pratni, var prasīt, vai ir saprasts, vai arī likt atkārtot. Ja va» 
jadzīgs, par sīkumiem var vēlāk runāt, bet rīkojuma formulā 
ietvert tikai būtisko. 

Ja vajadzīgs, jānorāda arī veids, kā jāveic, līdzekļi, kas jā- 
izlietā; ja to nemin, izpildītājam paliek pilna izvēles brīvība. 

Lai nerastos pārpratumi, ; rīkojumi jādod nopietnā balsī, 
skaidrā izrunā. | 

Ja izpildīšanai vajadzīgi naudas līdzekļi vai mantas, jādod 
līdzi dokumenti to saņemšanai vai jānorāda, kur un kad tie 
saņemami. Naudas summas jāmin noteiktā skaitli, vai: „ma- 
zākais Ls 00*, „visaugstākais Ls 00*, „līdz Ls 00**; nevar teikt 
„apmēram Ls 00", 

Dažreiz rīkojuma saņēmējs ceļ iebildumus. Ja iebildumi 
pamatoti, rīkojums jāpārveido un jāatkārto jaunā redak- 
cijā. Dibinātu iebildumu neatzīšana prestīža uzturēšanas dēļ 
attaisnojas reti, parasti tā dārgi jāsamaksā. 


RĪKOJUMU ATCELŠANA, GROZĪŠANA. 


Ideāls ir stāvoklis, kad katrs rīkojums ir tik labi izdomāts 
un tālredzīgs, ka nekas nav jāgroza, nav jāpapildina. Praksē 
tas ne vienmēr iespējams — ir jāgroza, jāpapildina, pat jāatceļ. 
Tas tomēr slikti ietekmē: zūd drošas sistēmas, plāna, noteiktas 
gribas izjūtas; reālizējumā jāgroza uz iepriekšējo pamatotie tā- 
lākie rīkojumi; grozās darba plāns, nervozē pildītāji. 

Ja atcelšana vai grozīšana neizbēgama, tad tā jādara tā, 
lai būtu iespējami mazāk negātīvo seku. Vispirms jābūt skaid- 
rībā, kas īsti atceļams un kas liekams atceltā vietā. Kad tas 
ir skaidrs, — jārīkojas, cik iespējams, ātri. Atceļot nav jāsāk 
ar motivāciju, kāpēc to dara. Vispirms jāpasaka, ko atceļ vai 
groza un kādi sakarā ar to nāk jauni rīkojumi, vai kādā ziņā 
agrākais rīkojums jākorriģē. Tikai pēc tam, ja vajadzīgs — 
tas nav tik bieži kā liekas — dod paskaidrojumus, kāpēc rīiko- 
jums bija jāatceļ vai jāgroza. 


ATBILDĪBA 


Princips vienkāršs un skaidrs — „katrs atbild par saviem 
rīkojumiem". Praksē tomēr lieta sarežģījas tādēļ, ka cilvēcisku 
vājību dēļ ne katrs atzīst savu rīkojumu, ja tas izrādījies slikts. 
Vai vienmēr mēģina taisnoties ar to, ka „tā nebija teikts", „tā 
nebija domāts*, „viņi sajaukuši'', „pārpratums!'* Gadās jau 
ari visas tās nelaimes, bet bieži ir rīkojuma devēja vaina — 
rīkojums nav pareizi izdomāts vai rīkojums nav pareizi dots. 
Cik bieži „pārpratums* rodas -no slikta formulējuma! Lietu 


41 





- 


mā --— set U Ps S S ms = = S + =. Z S tris Vs = -_ + t = = »ā VI 
TEJTTVGAĢUTPVRĀ AT LILKATEAAIEOT Ā BĀLI V KE JS ĶIVERES I PE EAT T PE 
: "< saga r : = ra 
va 


| 


4>rare = = 





pasliktina otra cilvēciska vājība — sikumos precīzas atmiņas 
trūkums. Abas šīs vājības ir galvenais cēlonis tikdaudz peltam 
un nosodītam birokratismam, kur vārdu atvieto raksts, kur, 
iekams ko dara, cenšas ar rakstu noskaidrot visus sīkumus. 
Birokratiskā ir tiešām traucējoša iekārta, bet dibināti ir motīvi, 
kuru dēļ tā pastāv: cilvēka ģenijs šo jautājumu vēl nav atri-: 
sinājis. 


Labi būtu, ja katrs rīkojuma devējs atminētos, ka tas fakts, 
ka viņš var dot rīkojumus, paceļ viņu pāri citiem, un ka tais- 
ni tādēļ viņam vajadzētu būt drosmei atzīties kļūdās, uzņemties 
atbildību un necensties uzvelt to citam. Otrkārt — ar retiem 
izņēmumiem agrāk vai vēlāk, tā vai citādi, noskaidrojas, kas ir 
īstais vainīgais. Treškārt — „nekļūdas tikai tas, kas nedara", 
to zina katrs īsts priekšnieks un tāpēc zināmu kļūdu procentu 
piedod. Veikli aizbildinātās un uz citiem noveltās kļūdas, lietai 
noskaidrojoties, viņš iekšķīgi tik un tā skaitīs par rīkotāja 
kļūdām. ! 


Katram būtu jābūt drosmei atbildēt par katru viņa doto 
rīkojumu. 


Priekšniekam savukārt ir pienākums atbildību prasīt tikai no 
istā va'nīgā un cilvēcisku iespējamību robežās. 


SEKOŠANA IZPILDĪJUMAM 


Rīkojumu dodot, darāmais vēl nav padarīts. Ir tikai vārds, 
vārdam jātop par īstenību. Rīkojuma saņēmēja pienākums ir 
ziņot par nokavējumu, ja lietu nevar veikt normāli vajadzīgajā 
laikā. Rīkojuma devējam sevišķi svarīgos gadījumos jāuzdod 
speciāli ziņot, kā rīkojums izpildīts, pārējos gadījumos jāiekārto 
tāda vai citāda automatiska vai periodiska kontrole. 

Nav nekāds attaisnojums teikt: „Es domāju, ka tas jau 
sen izdarīts.'' Ne domāt, — zināt vajag. Ja nav pilnīgas 
paļāvības uz izpildītājiem, ir jāseko, jāpārbauda. 


Sekošana bez tam vēl ir laba skola rīkojumu došanai: seko- 
jot katrs pats redz, cik labs vai slikts bijis rīkojums. 

RAKSTVEIDA RĪKOJUMI 


Lai būtu pilnīga skaidrība rīkojuma saturā un atbildībā, 
rakstveida rīkojumi jādod vienmēr, ja: 


a) rīcībai var būt nopietnas sekas, 

b) ja pārvieto vai izlietā mantiskas vērtības, 
C) ja saņem vai izdod naudu, 

d) ja iznīcina kādas vērtības. 


Rakstveida rīkojumā skaidrība un noteiktība jāievēro vēl 
lielākā mērā. Summas un lietas jāapzīmē sevišķi skaidri, tāpat 
naudas vai mantu saņēmēja personībā. Rakstā jābūt nepār- 
protami izteiktam, kas ir rīkojuma devējs, kad rīkojums parak- 
stīts. Rīkojumi jāparaksta pašrocīgi. 


REZOLŪCIJAS 


Uz dažādiem rakstiem rakstāmās rezolūcijas vairumā ir rakst- 
veida rīkojumi raksta satura izpildīšanai. 

Techniskas atzīmes par raksta pārvietošanu (sekošanu līdz 
izpildītājam) nav rezolūcijas. Rezolūcijas rakstot, piemērotā 
veidā jāizteic visi rīkojuma elementi: 


a) kam raksts jāizpilda, 

b) kas jādara, 

c) (kas jāņem vērā, ar ko jāsaskaņojas), 
d) (izpildīšanas termiņš), 

€) uzraksta datums, 

f) paraksts. 


Svarīgākā daļa ir darba uzdevums („kas jādara*), tam skai- 
dri un izsmeļoši jāizteic tas, ko uzdevējs domājis, un jautājums 
jāatrisina visā pilnībā. Ja kādu daļu pašreiz nevar izlemt, jā- 
atzīmē, ka tā paliek atklāta, ja vajadzīgs, norādot laiku, kad 
atkal jāpieteic, vai kur jāreģistrē, kādi materiāli jāievāc. Tā- 
pat raksti, ko visumā pašreiz nevar pildīt, nav jāatstāj bez 
atzīmes, bet jāliek rezolūcija par uzgaidīšanu vai atlikšanu līdz 
noteiktam termiņam vai apstāklim. 

Skaidrības dēļ rezolūcijas rakstāmas uz baltas vietas, bet ja 
raksta pāri tekstam, katrā ziņā jālietā krāsaina tinte. 

Parastās kļūdas mazpulku darbve- 
dībā un grāmatvedībā 


Agr. FR. DUKSIS 


Laba un kārtīga darbvedība un grāmatvedība ir nevien 
labākā liecība par mazpulka darbinieku darba un kārtības mīle- 
stību, bet reizē ir arī labākais palīgs mazpulka vadītājam un 
valdei. Uzšķirot kārtīgi vestu protokolu grāmatu, tūliņ atcera- 
mies visus izteiktos nodomus un vēlējumos un arī pēc ilgāka vai 
īsāka starplaika rodas iespēja tūliņ iejusties savā lomā un vietā 
— pārredzēt, un vadīt mazpulku nepārtrauktā gaitā uz no- 
sprausto mērķi. Dzīvē novērots, ka taisni tie mazpulku vadī- 
tāji un viņu palīgi — valdes locekļi, kas mazpulka darbam no- 
dodas ar sirdi un dvēseli, atrod arī laiku vest kārtīgi grāmatas. 
Viņi ir izpratuši labas un kārtīgas grāmatvedības lielo nozīmi 
viņu darbā. 

Arī šī raksta galvenais uzdevums panākt lielāku izpratni 
par labas grāmatvedības atvieglotājas lomu vadības darbā un 
par tās lielo nozīmi mazpulka attīstības gaitas raksturošanā. 

Tā kā daudziem jaunākiem mazpulku vadītājiem ar visu 
lielo darba gribu trūkst tomēr vajadzīgās pieredzes um zināšanas 
grāmatvedības technikā, īsumā apskatīti arī šie jautājumi, 

No visām grāmatām, kupas mazpulkā ved, protokolu grā- 
matā parasti pielaiž visvairāk kļūdu. Tā tomēr ir pati svarī- 
gākā grāmata, jo tās uzdevums ir atspoguļot visu mazpulka 
darbu, dzīvi un attīstību. 

Mūsu noteikumi ($67) paredz, ka protokoli jāraksta par 
katru mazpulka dalībnieku sanāksmi un valdes sēdēm, 
ne tikai par kārtējām vispārējām sapulcēm reizi mēnesi. Tā 
tad arī mazpulku sacīkstes, pieccīņas, apskates, 
svētki un izrikojumi protokolējami parastā kārtībā. Sacīkšu 
un taml. sanāksmju kārtējam protokolam, kurā atzīmē sapulces, 
resp. sacīkstes vietu, laiku, dalībnieku skaitu, vārdus u. t. t., 
pievienojams bez tam pašu sacīkšu rezultātu vai apskates pro- 
tokols. Svētku un izrīkojumu protokolam pievienojama svētku 

programma, izpildītāji, jāapraksta svētku gaita, norise, viesu 
skaits, ievērojamāko viesu vārdi un taml. 


Ja atcerēsimies protokola grāmatas uzdevumu — atspo- 
guļot visu mazpulka dzīvi, un ja padomāsim, 
ka šī grāmata ir vienīgā, kur varam ierakstīt un lasot vērot 
chronoloģiskā kārtībā pašu mazpulka dzīvi, tad sapratīsim, cik 
liela nozīme ir tam, lai katra sanāksme būtu protokolēta. 
Pēc notikušas sanāksmes vai sarīkojuma bieži liksies mazsvarīgi 
katru notikumu protokolēt, jo tās vēl visiem dalībniekiem ir 
labā atmiņā, tomēr pēc gadiem 5—10, kad vadītāji būs mainī- 
jušīes un arī mazpulka sastāvs kļuvis cits, labi vestai protokola 
grāmatai var būt liela nozīme. Tā ļauj vērot mazpulka attīstību, 
un var būt noderīga mazpiedzīvojušam vadītājam viņa darbā. 
Mazpulka vecbiedriem šāda grāmata glabā daudz jauku atmiņu 
par skaistām, darba pilnām jaunības gaitām. Šādas labi vestas 
grāmatas būs katrā pagastā un miestā skaistākie sava laikmeta 
liecinieki turpmākām paaudzēm. 


Protokola galvā rakstāms protokola numurs un sēdes nosau- 
kums. Mums kā jaunatnes organizācijai ir dota priekšrocība 
visus protokolus (vispārēju sapulču, valdes un dažādu 
kommisiju sēžu) rakstīt vienā pašā grāmatā ar tekošu numerā- 
ciju chronolēūģiskā kārtībā. Atsevišķas grāmatas valdes vai 
citām sēdēm nav vajadzīgas. Protokola galvā katrā ziņā jāie- 
raksta sēdes nosaukums. Varētu būt tā tad vispārē- 
jas sapulces, valdes sēdes, pieccīņu, ražojumu apskates, karoga 
un solījuma svētku, izrīkojumu, revīzijas kommisijas u. c. sēdes 
protokols. Vispārējas sapulces var būt — kārtējas, ārkārtējas 
un gadskārtējas. Jālieto vienīgi noteikumos paredzētais nosau- 
kums — vispārēja sapulce un nevis — pilna biedru sapulce vai 
vēl citādi. Lai grāmatu šķirstot vai gada beigās pārskatu 
sastādot gūtu lielāku pārskatāmību, sēdes nosaukums pasvītro- 
jams vai arī rakstāms lielākiem vai treknākiem burtiem atse- 
višķā rindiņā. 

Sanāksmes vieta un laiks katrā protokolā 
nepieciešami jāatzīmē, kaut arī sēdes notiktu vairākkārt vienā 
un tai pašā vietā. 

Dalībnieku skaits un vārdi. Ārī šo prasību 
daudz gadījumos, īpaši lielākos mazpulkos, izpilda nepareizi, at- 
zīmējot, labākā gadījumā, tikai dalībnieku kopskaitu. Nepietiek 
ieradušos dalībniekus tikai ar mazu zīmīti atzīmēt biedru (da- 
lībnieku) grāmatā, bet jāatzīmē arī protokolu grāmatā visu vārdi 
pēc kārtas un arī kopējais ieradušos dalībnieku skaits. Proto- 
kola grāmata ir pamatgrāmata, no kupas ņem ziņas pārējās 
grāmatas (šai gadījumā biedru grāmata). To, ko ieraksta 
biedru grāmatā, vispārējā sapulce nepārbauda, bet protokolu 
pieņem vispārējā sapulce. Jaunatnes organizācijā,. kur dalīb- 
nieku sastāvs samērā daudz mainās, šī prasība, registrēt visu 
vārdus, ir nepieciešama, ja grib uzturēt mazpulkā kārtību un 
disciplīnu. Tikpat nepieciešami atzīmēt arī vārdā sēdes va- 
dītāju, protokolētāju (parasti sekretārs) un vadītāju, jo arī viņi 
bieži mainās. 

Protokola galva paraugam būtu rakstāma šādi: 

960. Liepkalnu mazpulka 1936. g. 26. jūnija 
kārtējās vispārējās sapulces 
protokols Ne 16. 

Sapulce notiek Liepkalnu 6-kl. pamatskolas telpās (pilsētai 
atzīmējama iela un Nr.), to atklāj plkst. 16.10 mazpulka pr-ks 
J. Vītoliņš un protokolē sekretārs A. Ozols. Sapulcē piedalās 
šādi pilntiesīgi mazpulka dalībnieki: kasieris R. Lejiņš, A. Ozo- 


liņa ...., mazpulka veicinātāji:...., mazpulka mazajie: 
te «if Kopā piedalās „ ** pilntiesīgi mazp. dalībnieki, „ *' 
mazp. veicinātāji, „ '* mazpulka mazajie, mazpulka vadītājs 


skolas pr-ks. V. Kalniņš un viņa palīdze, skolotāja A. Siliņa. 
(Ja klāt goda biedri vai LLK darbinieki, arī tie atzīmējami 
vārdā. Publiskos sarīkojumos atzīmējams arī viesu kopskaits). 
Iztrūkstošos protokolā var neatzīmēt, bet tie katrā ziņā jāat- 
zīmē biedru grāmatā; nokavējušies jāatzīmē biedru grāmatā un 
ieteicams atzīmēt arī protokola galvas beigās, rakstot, ka plkst. 

„ ieradās vēl tādi dalībnieki. 

Pati protokola galva varētu likties tik plaša, ka protokolē- 
tājam būtu par grūtu visu to katru reizi atcerēties, bet mums 
par laimi neprasa tūliņ protokolēt grāmatā, bet atļauj pēc sēdes 
visu sakārtot un ierakstīt līdz nākamai sanāksmei. Valdes sēdes 

gan ir protokolējamas uz vietas (izņēmumi tikai nepieciešamības 
gadījumos). 


SANĀKSMES DIENAS KĀRTĪBA. 


Šķirstot protokolu grāmatu un palasot izstrādāto dienas 
kārtību kādai vispārējai sapulcei, tūliņ var redzēt, cik nopietni 
vadītājs un valde piegājuši mazpulka darbam, cik nopietni ir 
lasīti un ievēroti pastāvošie noteikumi. 

Iepriekšējās kārtējās (vai arī ārkārtējās) vis- 
pārējās sapulces protokola nolasīšanai 
un pieņemšanai i neiztrūkstoši jābūt 
katras kārtējās vispārējās sapulces dienas kārtības pirmajam 
punktam. Sapulces sākumā priekšniekam jālūdz sekretārs nolasīt 
iepriekšējo protokolu, pēc tam jāuzaicina sapulce izteikties, la- 
bojumi un grozijumi jāatzīmē un jānoprasa, kas ir pret šī pro- 
tokola pieņemšanu. Protokols jāpieņem un tas arī jānoproto- 
kolē, jo nepieņemtam protokolam. nav nekāda juridiska (spēka. 
Audzinot mazpulku dalībniekus par apzinīgiem sabiedriskiem 
darbiniekiem, ir nepieciešami visā sēžu vadībā un protokolēšanā 
ievērot visus tos noteikumus, kas izrādās par tik ļoti svarīgiem 
pieaugušo biedrībās (naudas lietas!), kaut arī mums tie liktos 
maznozīmīgi. 


Ziņojumi ir jāparedz katrā vispārējā sapulcē un visla- 
bāki kā otrais punkts. Šai punktā ziņojumus sniedz nevien 
vadītājs un valde, bet ir jāuzaicina izteikties katrs dalībnieks. 
Protokolu grāmatai jāatspoguļo arī atseviško dalībnieku darbs. 
Ja viens, vai atsevišķi dalībnieki rīkojuši ekskursijas, apkopuši 
karavīru kapus, guvuši interesantus atradumus, uzzinājuši vai 
noklausījušies kādus senus nostāstus u. taml., to visu ziņojumu 
veidā jāpastāsta arī citiem. Ja daži dalībnieki piedalījušies no- 
vada vai valsts pieccīņās, Pļaujas svētkos Koknesē, lielās izstādēs 
vai taml., un ja tas citur nekur protokola grāmatā nav atzī- 
mēts, tad šeit ziņojumos ir īstā vieta to atzīmēt. Protokolu 
grāmata nedrīkst būt tāda sausa grāmata, kur atzīmē tikai vē- 
lēšanu rezultātus, sacīkšu un svētku termiņus un jaunuzņemtos 
dalībniekus. 


47 








l 
ld 
i 


J 


— 7 


D 1 AE A 
ee . ku sm Šrts era kb S Lee rams 








Tālāk seko dažādu paredzēto jautājumu iztirzāšana un lē- 
mumu pieņemšana. 

Nākamās vispātējās sapulces vietasun 
laika noteikšana ir beidzamais dienas kārtības punkts, 
kas nepieciešams katrā sapulcē, bet ko daudzreiz aiz- 
mirst paredzēt. Paredzot šo punktu dienas kārtībā, atkritīs ne- 
vajadzīgā izziņošana uz sapulci un dalībnieki nevarēs teikt, ka 
viņi nav labi zinājuši, vai arī saņēmuši ziņu tik vēlu, ka nav 
varējuši iekārtoties. 

Protokolu nobeidzot, nav jāaizmirst atzīmēt sēdes slēgšanas 
laiku un to, ka nodziedāta mazpulku himna. 

Kas protokolē sēdi? Bieži vadītāji paši uzņemas 
protokola sastādīšanu un pat pārrakstīšanu, motīvēdami šādu 
rīcību ar to, ka viņam desmitreiz vieglāk un ātrāk pašam uz- 
rakstīt protokolu, nekā labot sava nemākuļa sekretāra sastādīto. 
Bez šaubām, sākumā tiešām daudz vairāk laika prasīs ie mā- 
cīt pareizi un labi protokolu sastādīt un uzrakstīt, nekā pa- 
šam to uzrakstīt, bet ja mēs gribam būt isti vadītāji, ne- 
izvēlēsimies šoreiz vieglāko. Ja sākumā pieliksim vajadzīgo pa- 
cietību, tad izaudzināsim nevien apzinīgus darbiniekus turpmā- 
kam sabiedriskam darbam, bet vislabākos un uzticīgākos palīgus 
paši sev. Jaizaudzina tikai viens labs sekretārs; tas izaudzinās 
savus pēctečus. Viss mazpulku darbs rit daudz dzīvāki, ja pa- 
šiem dalībniekiem nodod veikt visu to, kas viņiem īstenībā arī 
pienākas. 

Cik nepareizi ir vadītājam izpildīt sekretāra pienākumus, 
tikpat nepareizi ir nelikties par valdes locekļu darbību ne zinis, 
attaisnojot savu rīcību ar to, ka viss darbs dalībniekiem jāveic 
patstāvīgi. Lai ari patstāvība ir raksturīgākā mazpulku 
darbības īpatnība, nevar tomēr to prasīt lietās, kurās dalībnie- 
kiem nav vēl zināšanu un piedzīvojumu. 

Daudzos gadījumos vēl aizmirst, ka protokols jāparaksta v e- 
nīgi protokolētājam, sēdes vadītājam un mazpulka vadītājam, 
un apgrūtina visus dalībniekus ar paraksta ievākšanu. 

Pie reizes sekretāram jāaizrāda, ka viņa rakstītais protokols 
jāparaksta arī viņam kā pašam pirmajam, jo līdz ar to viņš 
uzņemas visu atbildību par protokola pareizību. Daudzi dalīb- 

nieki, gribēdami parādīt savu cienību pret vadītāju, šādos gadiī- 
jumos vispirms lūdz parakstīties vadītājam. Jāpaskaidro, ka 
šeit būs nepieklājīgi, prasīt no vadītāja vispirms uzņemties atbil- 
dību par to darbu, ko sekretārs veicis. To zinot, dalībnieks 
darbam pieies ar vēl lielāku nopietnību un kļūs darbā patstāvi- 
gāks. Kā otram protokols jāparaksta sēdes vadītājam — maz- 
pulka priekšniekam un tikai pēc tam vadītājam. 


Bieži var atrast grāmatas ar neparakstītiem protokoliem. 
Sekretāram jāpaskaidro, ka tas ir viņa pienākums, rūpēties par 
protokolu parakstīšanu. Neparakstītam ,protokolam, tāpat kā 
nepieņemtam protokolam, nav nekāda spēka. 

Ļoti parasta kļūda ir tā, ka valde savas sēdes nenopro- 
tokolē. Noteikumi paredz, ka dienas kārtību vispārējai sapul- 
cei izstrādā valde, tā tad, pirms katras vispārējas sapulces pro- 
tokola jābūt vismaz vienam valdes sēdes protokolam. ļa citu 
jautājumu valdei nav ko apspriest, tad dienas kārtību tā izspriež, 
varbūt, pat neatsēzdamies — vienā minūtē, bet tas nenozīmē, 
ka šis darbs ir tik mazsvarīgs, ka nav vērts to protokolēt. 
Kaut arī vēlāk, bet tas ir jānoprotokolē, lai neiznāktu neloģiska 
secība protokolu grāmatā. 

Vēl pieminama viena lieta, ko protokola grāmatā bieži neie- 
vēro: jaunus dalībniekus valde neuzņem, bet tikai liek 
priekšā vispārējai sapulcei tos uzņemt. Vispārējā sapulcē 
jaunus dalībniekus uzņemot, protokolā jāatzīmē arī katra dalīb- 
nieka dzīves vieta. 

Visās pārējās grāmatās, kam ir mazāk svarīgi uzdevumi, kā 
pamatgrāmatai — protokolu grāmatai, kļūdas ir samērā retāk 
sastopamas. 

Bjedru grāmatā vēl joprojām bieži sajauc jēdzienu 
„nodarbošanās nozare mazpulkā” ar ieņemamiem amatiem maz- 
pulkā un raksta — priekšnieks, vai revīzijas kommisijas loceklis, 
vai vienkārši — dalībnieks. Īstā vieta šeit var būt vārdiem — 
laukkopība, sakņkopība, putnkopība un taml. Parasti nav 
kārtībā mazās ailītes, kur atzīmējama dalībnieku līdzdalība sē- 
dēs. Nepietiek, ja kādu zīmīti ievelk vai nu tiem, kas ieradu- 
šies, vai arī otrādi, — tiem, kas nav ieradušies. Šādas zīmes 
un nozīmes var saprast vienīgi pats rakstītājs. Ir jāpieņem pa- 

visam 3 nozīmes — tiem, kas ieradušies, kas nokavējušies un 
kas nav ieradušies. lIzpildāmas ir visas ailītes un katrā ziņā ar 
tinti tāpat kā visas pārējās ailes un nevis tā pagaidām ar zīmuli. 

Kases grāmatā daudzi nopūlas noslēgt kases stāvokli 
katru mēnesi. Tas nemaz nav vajadzīgs. Daudz svarīgāki pie- 
radināt kasieri turēt kārtībā un pareizi nutmurēt attaisnojošos 
dokumentus. Jaunie noteikumi ($56) paredz naudas summas, 
lielākas par Ls 20.—, noguldīt kādā krājkasē, bet praktizē to 
vēl samērā maz mazpulku. 

Bez visām minētām grāmatām, kas mūsu darbības iekārtā 
paredzētas, ļoti vēlama un ieteicama vēl īpaša dienas grāmata, 
kur paši dalībnieki vai arī vadītāji varētu sīkāki attēlot: maz- 
pulku dzīvi un aprakstīt arī savus iespaidus. Šeit patiešām 
būtu iespēja pilnīgi atspoguļoties visai mazpulku dzīvei. Die- 
nas grāmatā būtu pievienojami fotouzņēmumi, un rakstot va- 
rētu atkāpties no parastā, lietišķā un sausā rakstības veida, bet 
ļaut vaļu ari jūtām un dzejas dāvanām, kam tādas būtu. Par 
dienas grāmatas rakstītāju katru gadu butu ievēlams piemērots 
dalībnieks, bet ar vadītāja un grāmatas rakstītāja ziņu rakstī- 
šanā varētu piedalīties visi. — Ja rakstītu šādu dienas grāmatu, 
tad, bez šaubām, protokolu grāmatā visu varētu ierakstīt daudz 
īsāki. Cerēsim, ka ar laiku visi sapratīsim tādas dienas grāma- 
tas lielo nozīmi audzināšanā un atzīsim to par obligātorisku 
katrā mazpulkā. 

Ja vadītāji paši vispirmā kārtā būs izpratuši labi un kārtīgi 
vestas grāmatvedības lielo nozīmi mazpulka vadības darbā, 
gūstot lielāku un ātrāku pārskatāmību par visu lemto un pada- 
rāmo, ja būs atraduši tās lielo nozīmi kārtības sajūtas ieaudzinā- 
šanā dalībniekos un beidzot, ja spēs šo atziņu darīt skaidru arī 
mazpulku dalibniekiem, tad vadītāji būs kļuvuši īstāki vadītāji, 
un visas Šis kļūdas, kas īstenībā ir tikai paviršības sekas, ātri 
vien izzudīs. Lai notiek tā! 


Dzīvē nav ne laimes, ne nelaimes. Ir tikai stipra un vāja griba 
Cēzara mātes vārdi M. Jeluziča romānā «Cēzars» 

Darba sacensības mazpulkos 


Agr. J]. ANDERSONS 


„Labo padarīt vēl 
labāku" ir mazpulku lo- 
zungs. Tāpēc arī mazpulkos 
māca katru darbu, vai tas 
būtu lauksaimniecībā, amat- 
niecībā vai sportā, pareizi 
un labi izpildīt. Pareizi iz- 
darīts, labi izpildīts darbs dod labākus panākumus un lielāku prieku. 

Lielāku peļņu un labāku dzīves iztiku iegūst tas lauksaim- 
nieks, amatnieks vai ierēdnis, kas darbu pareizi un labi izpildī- 
jis katros apstākļos. Lai panāktu labāku darba izpildījumu, 
mazpulkos liela vērība piegriezta sacensībām, |0: 

I) sacencībās jaunieši mācās darbu labi un pareizi izpildīt, 
jo viņu panākumus novērtē; 2) sacensībās jaunieši mācās no- 
vērtēt otra pārākumu, mācās atzīt savus trūkumus, meklē jau- 
nus ceļus, kā papildināt un attīstīt savas spējas; 3) sacensībās 
atrod labākus darba paņēmienus, kas vēlāk atvieglo parasto 
darbu; 4) sacensības māca, ka iesāktais darbs arī jāpabeidz, 
tikai tā gūst panākumus; 5) sacensības vingrina jauniešu 





fiziskos un garīgos spēkus un piešķir jauniešiem izturību. 


Mazpulku darba sacensības sarīko dažādās nozarēs, un tās 
iedala 2 lielās grupās: A) īsās darba sacensībās, B) ilgstošās 
darba sacensībās. Beidzamās turpinās pat vairākus gadus. 

A grupa — īslaicīgās darba sacensības. Sacensības iesāk un no- 
beidz sacīkšu dienā. Īslaicīgās sacensības iedala tālāki šādi: 1) lauk- 
saimniecības darba pieccīņas, 2) atsevišķu darbu sacensības 
(arāju, govju slaucēju, retinātāju u. t. t.). 

1. LAUKSAIMNIECĪBAS DARBA PIECCĪŅAS. 

Šinīs sacensībās jauniešiem māca izpildīt vairākus lauksaim- 
niecības rakstura darbus. Līdztekus fiziskai attīstībai, darba 
labākai izpildīšanai, jāiet arī garīgai attīstībai, tāpēc šinī sacen- 
sību grupā ir arī viena cīņa tīri garīga rakstura — rakstu 
darbs un inform. gājiens. Kā jau sacensību nosaukums lie- 

3 cina, šinī sacensību grupā jāizcīna 
X -5 atsevišķas cīņas, t. i., katram 

| jāizpilda 5 atsevišķi darbi, kas no- 

rādīti zemāk: ' 

L CW. 1. cīņa — lauksaimniecības vai 





V. 
dārzkopības darbs (ravēšana, reti- 
nāšana, biešu novākšana u. t. t.). 2. ciņa <— lopkopibas 
darbs (govju slaukšana, zirgu aizjūgšana, lopu tīrīšana u. t. t.). 
3. cīņa — mājsaimniecības vai amatniecības darbs (gultas un 
galda klāšana, ēdienu pagatavošana, darba rīku labošana u. t.t.). 
4. cīņa — informācijas gājiens (attapība, veiklība u. t. t.). 


5. cīņa — rakstu darbs (temats, jautājumi u. t. t.). 
Lauksaimniecības darbu pieccīņās šķiro zēnus un meitenes 
atsevišķi, katrai grupai uzdodot piemērotus darbus. 


Pirmā cīņa — lauksaimniecības vai dārzkopības darbs. 


Šeit var likt sacensties zemāk minēto darbu izpildīšanā. 

Zēniem: 1) uzrakt ar lāpstu zemi (10 m*); 2) izkaplēt 
bietes vai kartupeļus (20 m vagas garumu); 3) novākt kartu- 
peļus, bietes (20 m garuma vagas); 4) nopļaut zāli vai labību 
(100 m*); 5) aprakt ogu krūmus, ābeles (2 ogu krūmus, 1 
augļu koku); 6) ievākt spraudekļus (2 pie katra ogu krūma); 
7) aptīt augļu kokiem līmes jostas (2 kokiem); 8) augļu koku 
iestādīšana (iestādīt 1 kociņu). 

Meitenēm: tas pats, kas zēniem, izņemot pļaušanu un 
zemes rakšanu. Meitenēm darba novērtējumā dod garāku laiku 
darba izpildīšanai nekā zēniem. 

Otrā ciņa. — Lopkopības darbs. 

Zēniem: 1) zirgu aizjūgšana (aizjūdz ratos zirgu); 2) 
zirgu tīrīšana (notīra 1 zirgu); 3) govju slaukšana (izslaukt 1 
govi); 4) notīrīt govi (notīrīt 1 govi); 5) nostādīt zirgu parādī- 
šanai un uzskaitīt rupjākās kļūdas; mācēt zirgu izvest kordā; 
6) mājlopu eksterjera noteikšana. 

Meitenēm: 1) zirgu aizjūgšana (aizjūdz 1 zirgu); 2) 
govju slaukšana (izslauc 1 govi); 3) notīrīt govi (notīra 1 govi); 
4) pazīt govs un citu mājlopu eksterjera kļūdas. 


| 

Trešā cīņa — Mājsaimniecības vai amatniecības darbs. 

Zēniem: 1) grābekļu zaru ielikšana (ieliek siekstā 3 za- 
rus); 2) kaplim kāta ielikšana (ieliek kātu 1 kaplim); 3) logu 
ķits pagatavošana (pagatavo 1 piku ķits un ieķitē 1 rūti;); 4) lauks. 
mašīnas daļas pazīšana (pļaujmašīnu raksturigāko daļu darbība). 

Meitenēm: 1) galda klāšana (pareizi novietot traukus 
un galdu apklāt); 2) gultas klāšana (apklāj 1 gultu ar deķi un 
palagiem, kā vajadzīgs); 3) zeķu lāpīšana (salāpa zeķi); 4) ielāpu 
likšana; 5) pogu šūšana (iešuj 3 pogas); 6) kartupeļu mizošana 
(nomizo 1 kg kartupeļu); 7) ēdienu pagatavošana (pagatavo 
1 ēdienu). 

Ceturtā cīņa. — Informācijas gājiens — skrējiens. 

Zēniem: 1) šeit jauniešiem liek noiet apmēram Y%2—1 klm 
pēc vadītāju norādījumiem, pēc debess pusēm (piem. dienvid- 
vakara virzienā) un atprasa pēc tam, ko ievērojis pa labi un 
kreisi — raksturīgākos priekšmetus (piem. rudzu lauku, pļaujam- 
mašīnu, bojātu arklu un t. t.). Lai pārbauditu apķērību, var 
jautāt neesošās lietas, piemēram — vasarā cik redzējis ziedošus 
ķiršus un t. t. 2) Uzdot atrisināt ejot un skrejot noteiktā 
distancē kādu uzdevumu, pēc spējām — t. i. vecuma un izglī- 
tības. 3) Noskriet zināmu distanci pāri laipām un pa ceļam 
aizsiet 2 pilnus labības maisus — distanci ne garāku par 300 
metriem. 4) Orientēties apvidū, iziet uz norādīto vietu pēc 
debess pusēm, bez kompasa, ar kompasu un ievērot apkārtni. 

Meitenēm: 1) un 2) tas pats, kas zēniem. 3) Atri noiet 
200 metrus ar grozā ieliktu ēdienu un dzērienu, — neizlejot. 
4) 200 metrus skrējienu savieno ar šķēršļu pārvārēšanu, laipām 
un pa ceļam jānomizo 3 kartupeļi. 

Piektā cīņa. — Rakstu darbs. (Vienāds zēniem un meitenēm.) 

a) temats piemēram: 1) mūsu dienišķā maize; 2) kāpēc 
iestājas mazpulkā, u. t. t. 
Temats pirms sacensības 
dalībniekiem nav jāizpauž, 
to paziņo sacensības dienā. 
Rakstīšanas ilgums 30 min. 
Vertē saturu un izpildījumu, 

Uz izdalītā papīra sacensības dalībniekiem obligātoriski jāuzraksta 
vārds un uzvārds, vecums, kāda izglītība, mazpulks, temats. 

b) jautājumi. Var uzcot 5 jautājumus no Latvijas vē- 
stures; mazpulka, pagasta, svinīgais solījums, karoga dziesma. 

Piemēram: 1) Kad nodibināta Latvija un kas ir pirmais 
Ministru Prezidents. 2) Kad un kur dibināts pirmais mazpulks. 
3) Kad un kur dzimis mazpulku virsvadonis, un kas viņš ta- 
gad ir. 4) Kad celta pagasta skola. 5) Mazpulku himnas teksts 
un citas variācijas. 

Pareizi noorganizētā lauksaimniecības darbu pieccīņā jauniešiem, 
kā jau iepriekš norādīts, jāpadara 5 darbi, pa vienam no katras 
atzīmētās cīņas, ievērojot gada laikus. Pavasarī sarīkojot sacen- 
sības, jāpielāgo tie darbi, kurus var veikt pavasarī. Rudenī 
būs atkal citi darbi. | 

Rudenī, piemēram, vienā mazpulkā izcīna pieccīņu sekoši: 

Zēni: 1) noņem kartupeļus 20 metrus garā vagā. 2) lejūdz 
zirgu ratos. 3) Pagatavo logu ķiti, iestiklo logus. 4) Iziet uz 
noteiktu vietu pēc debess pusēm un atstāsta redzēto. 5) Rakstu 
darbs. 

Meitenes: 1) noņem kartupeļus 20 metrus garās vagās. 
2) Notīra govi. 3) Iešuj 3 pogas. 4) 200 metrus noskrien 
laipu, kas nolikta uz zemes, un nomizo 3 kartupeļus. 5) Rakstu 
darbi. 

Tā kā lauksaimniecības darba sacensībās jāveic zināms darbs, 
kas prasa lielāku vai mazāku piepūli, tad, lai panāktu taisnīgāku 
darba novērtējumu, mazpulku jaunieši jāiedala pēc vecuma 
šādās katēgorijās. 

No 8—12 gadiem nekādās darba sacensībās nepiedalās; 

I gr. no 12—14 gadiem, II gr. no 14—17 un Ill gr.no 17—21. 
DARBU NOVĒRTĒJUMS 

Pirmā vietā novērtē darba labumu pēc 10 punktu sistēmas. 
Katram darbam ir zināmas individuālas prasības, tās arī objek- 
tīvi, pēc labākās sirdsapziņas, jānovērtē. Pie atzīmju likšanas 
vienmēr jāvadās no tā, kādi ir katra darba mērķi un uzdevumi, 
un tad arī attiecīgi iānovērtē darba izpildījums, ņemot vērā 
pirmkārt darba labumu, kā viņu izpilda, otrām kārtām — gli- 
tumu un paņēmienus. Katramšim atzinumam, tas ir, kā labumam, 

glītumam un paņēmieniem dod 
augstākais 10 punktus. Pie galējās 
atzīmes ņem vērā vidējās atzīmes. 

Piemēram: darbs — kartupeļu 
novākšana — darba labums, ja 
visi kartupeļi novākti, zemē nav palikuši (zemē palikušos 
kartupeļus nosver), novākts daudz, tad liek augstāko atzīmi 
— |10. Tālāk jānovērtē darba paņēmieni — ja darba izpildi- 
jums saskan ar augstakām prasībām, liek atzīmi 10. Vidējais atzi- 
nums par darba labumu šinī gadījumā ir 10 (10+10=20:2—=10). 
Ja paliek zemē daudz nenoņemtu kartupeļu, tas mazina darba 
labumu un atzīme attiecīgi samazināma, u. t. t. 

Otrā vietā jānovērtē darba ātrums, tas ir, laiks, kurā darbs 
izpildīts. Mazpulku sacensībās darba labumam piešķir lielāku 
nozīmi kā laikam, bet arī raugās, lai darbu nedarītu par daudz 
gausi. Tāpēc augstāko atzīmi liek vidējam laikam un ātrākiem. 
Piemēram: zirgu aizjūdz 3, 4, 5, 6, 7, 8, 9 un 13 minūtēs. Šinī 
gadījumā pilnu atzīmi par laiku iegūst visi tie, kuri darbu iz- 
pilda 6 minūtēs un ātrāki. 

6—8 minūtes — 8, 8—10 min. — 6, 10—12 min. — 4. 

No šī piemēra redzams, ka, ja darbs kavējas, tad no pilnas 
atzīmes atskaita punktus par kavējumu.*) 

*) Piezīme. Pie vidējā laika aprēķināšanas uzmanīties, 
nepielaist galējības ne no vienas,ne otras puses. 

Katrs sacensības dalīb- 

(1 : nieks tā tad augstākais var 

YA iegūt katrā darbā 10 punk- 
lBās tus, kopā 50 punktus. 

Darba novērtējums kat- 

ram komisijas loceklim jā- 

raksta atsevišķā sarakstā, kurā atzīmē sacensības dalībnieku 

vārdu, uzvārdu, no kāda mazpulka un kādās darba disciplinās 

sacenšas, kādas atzīmes iegūtas par darba labumu, par laiku un 

vidējās atzīmes (skat. augstāk minēto tabulu). 





SACENSĪBU ORGANIZĒŠANA 

Mazpulku dalībniekiem jāmācās izpildīt dažādus lauksaim- 
niecības darbus, tāpēc arī sacensības dalibniekiem iepriekš tieši 
nenosaka darbus, kādi jāizpilda sacensības laikā, jo no svara ir, 
lai jaunieši būtu pēc iespējas iepazinušies ar vairākiem lauk- 
saimniecības darbiem un sacensībā novērtē viņu attapību, ap- 
ķērību un veiklumu darbu izdarīšanā. Ņemot to vērā, arī maz- 
pulku vadība nekad iepriekš nepaziņos, kādos darbos mazpulku 
dalībniekiem būs jāsacenšas novada vai valsts sacīkstēs, vienīgi 
norādīs darba grupas, kuras jau ir uzskaitītas iepriekš. 

Sacensību diena un vieta iepriekš jāpaziņo, lai mazpulku 
dalībnieki varētu laikā nokļūt sacensību vietā. 

Mazpulku vadītājam jānoorganizē ekspertu komisija, jāno- 
rāda katram viņa pienākumi sacensības dalībnieku darbu no- 
vērtēšanā. Komisiju vada komisijas priekšsēdis, kurš var būt 
vietējais agronoms, mazpulku nodaļas darbinieks, mazpulka va- 
dītājs. Locekļi — mazpulka vadītājs, palīgi, agronoms, priekš- 
zīmīgi lauksaimnieki un citi aroda specialisti, mājturības instruk- 
tores u. t. t. Katrai komisijai jāieceļ sekretārs, kuram jāveic 
visi rakstu darbi. Ja sacensībā piedalās vairāk dalībnieku, tad 
var noorganizēt īpašu sekretāriātu. Komisijas locekļu skaits pie 
katra darba novērtēšanas vēlams 2—3 locekļi. 

Sacensības vadītājam jāizdala komisijas locekļiem sagatavo- 
tas papīra loksnes, kuras uzsprauž uz papes vāka, lai varētu 
labāk pierakstīt. Viņās atzīmē sacensības dalībnieku vārdus, 
mazpulku un kādās sacensībās piedalās pēc augstāki minētās 

tabulas. Katrs komisijas lo- 
ceklis tur neatkarīgi no citiem 
ieliek savas atzīmes un izvelk 
savu vidējo atzinumu, pēc tam 
katrs no komisijas locekļiem 
savu atzinumu par sacensības 
dalībnieku pasaka sekretāram, kurš ieved to kopējā sarakstā un 
izvelk vidējo atzīmi. 

Praktiski, lai sacensību ātrāki veiktu, var noorganizēt darbu 
tādējādi, ka atsevišķs darbs tiek ievadīts visiem vienā reizē, un 
sacensības dalībnieki tos pēc kārtas izpilda. Piemēram: zemi 
rok, zirgu jūdz, grābekļa zarus liek, zeķes lāpa, informācijas gā- 
jienu dara vienā reizē, nenogaidot, kamēr visi dalibnieki pa- 
beidz vienu darbu. 

Šini gadījumā komisijas locekļu skaitam jābūt lielākam, tas 
ir, 2—3 ekspertu pie katra atsevišķa darba. Pirms sacensības 
jāreģistrē visi sacensības dalībnieki, atzīmējot viņu vecumu. 


Novada un valsts sacensības, kurās piedalās lielāks sacensību 
dalībnieku skaits, organizē tādējādi, ka katram sacensību da- 
lībniekam uz rokas izdod īpašu kartiņu, kurā ir zināmas šifrē- 
tas atzīmes par darba rezultātiem, un no kartotēkām sekretā- 
riātā ieraksta kopējā sarakstā un atzīmē iegūtās vietas. 





Minētās sacensības organizē nodaļa, tā kā vadītājiem tuvāk 
par tām nav ko interesēties. Sacensības izved pēc šāda principa: 

Vienā laikā sacenšas mazpulku dalībnieki savā starpā, tas ir, 
savā mazpulkā. 3 labākie no mazpulka sacenšas rajona sacen- 
sībās. Labākie no rajona sacentīsies novada darbu pieccīņās. 
Kas novada sacensībās iegūs labākās vietas, piedalīsies valsts 
lauksaimniecības darbu pieccīņās. 


GODALGU PIEŠĶIRŠANA 


Godalgas saviem labākiem dalībniekiem mazpulka sacensībās 
piešķir pats mazpulks, bet ne vairāk kā pirmiem pieciem. Ra- 
jona un novada sacensībās godalgas piešķir arī paši mazpulki, 
tad sabiedrība, KLatv. Lauks. kamera un Valsts Prezidents. 
Valsts sacensībās godalgas piešķir Valsts Prezidents, ministri, 

sabiedrība, L L kamera.  Mazpulki godalgas savām vajadzībām 
var lūgt iegādāt no pašvaldības un sabiedrības līdzekļiem. 

Piezīme. Tuvākus norādījumus par sacensībām vienmēr 
sniedz vietējā rajona mazpulku inspektors. 

Tā kā sacensību dalībnieki iedalīti vairākās grupās pēc ve- 
cuma, ja daudz mazpulka dalībnieku, sacensības rīko katrai gru- 
pai atsevišķi, ja sacensību dalībnieku skaits mazāks, tad sacen- 
sību dalībnieku vecumu ņem vērā pie atzīmju likšanas. 

Pilsētu mazpulkiem minētās lauksaimniecības darbu pieccī- 
ņas daudzreiz grūti izpildāmas. Lai arī viņi varētu piedalīties 
sacensībās, tad viņiem var uzdot sekošas atsevišķas cīņas: 

l. cīņā zemes darbam tomēr jāpaliek.  Jāatrod iespēja 
aprakt 10 m* zemes, kaplēt, vai izpildīt sikus dārzkopības 
dārbus, kā zirņu, pupu šķīšanu un arī dažādu graudu labību 
izšķirošanu. Meitenēm var būt kaplēšana, ravēšana, dažādu 
labības graudu sajaukumu izšķirošana un citi dārzkopības darbi. 

2. Lopkopības darbs — dažu mezglu siešana dzīvniekus 
piesienot, raksturīgāko mājkustoņu sugas noteikšana pēc zīmē- 
jumiem. 

Pārējās cīņās jāizpilda tie paši darbi, kā iepriekš norādīts. 


(Turpinājums sekos) 


Tik lietots cirvis paliek spožs, 
Spēks kalpo tam, kas pats ir drošs 
A. Brigadere 

Vaditāja darbs vasarā 


Agr. K. ĶIRSIS 


Mazpulka vadītājs ir katra mazpulka labais gars, mazpulka 
dvēsele, un ar pilnu pārliecību var teikt, ka mazpulka darbības 
sekmes atkarājas no vadītāja darba gribas, uzņēmības un darba 
iespējām. Vasaras laiks, kad vadītājs dzīvo šķirti no mazpulka 
dalībniekiem, prasa sevišķu vadītāja uzmanību mazpulka dar- 
bam. Ja vadītājs domā: „Es jau tā ziemā esmu izstrādājies 
gan savā tiešā, gan mazpulka darbā, pavasarī ar mazpulku 
piedalījos gan meža, gan spodrības dienās un arī ierādīju lau- 
cņu iemērīšanu un kopšanu — nu jau pa vasaru dalībnieki var 
vieni paši strādāt un gaidīt rudens pusi, kamēr tos saukšu 
kopā,*'* — tad mazpulka dalībnieku darba prieks un interese 
ātri vien atslābs. Rudenim pienākot, darbus būs veikuši tikai 
lielākie, apzinīgākie un tie, kam mājās vecāki būs darbu gaitai 
dzīvāk sekojuši. Rudenī — rīkojot ražojumu apskati — viens 
otrs mazpulka dalībnieks var iedrošināties rādīt vadītājam ne- 
vis savā lauciņā, bet tēva labākā laukā augušās cukurbietes 
vai kāpostu galviņas. Tāds dalībnieks ir sodāms, bet vaino- 
jams arī vadītājs, kas nav licies ne zinot par dalībnieka vasa- 
ras darbu un atstājis visu paša jaunieša ziņā. Labi, ka šādi 
gadījumi ir ļoti reti, bet tie tomēr vēl ir. Mazpulka iekārta 
paredz vadonības principu (neatstājot visu pašu dalībnieku iz- 
lemšanai), kur viens ir, kas noteic un vada jauniešu darba 
dziņu un enerģiju vēlamā virzienā. Un ja nu pietrūkst šis 
vadības, tad sekas var būt ļoti ļaunas. Tādēļ vasaru, ja vadiī- 
tājs izbrauc no savas dzīves vietas uz kādu laiku atvaļinājumā, 
tad katrā ziņā jāatstāj savā vietā kāds pilngadīgs vietnieks, 
vislabāk jau kāds skolotājs — audzinātājs, vai arī kāds cienī- 
jams sabiedrisks darbinieks. Vasarā tāpat jāsasauc mazpulka 
sanāksmes vismaz vienu reizi mēnesī, lai pārrunātu tiešos vasa- 
ras darbus, pajautājot katram, kā veicas ar viņa lauciņu. Pēc 
sanāksmes ieteicams rīkot kādu kopēju vakaru, pavadot to 
dziesmās, dejās un aicinot piedalīties mazpulku dalībnieku ve- 

cākus un, katrā ziņā, visus apkārtnē dzīvojošos pilsētu bērnus, 
vienalga, vai tie būtu mazpulku dalībnieki, vai nē. Lauku 
mazpulku dalībniekiem jāsarod kopā ar pilsētu jaunatni un jā- 
rāda tai, cik daudz veselīga prieka un skaistuma ir mūsu zaļa- 
jos laukos. Visiem mazpulku dalībniekiem, izbraucot no pilsē- 
tām uz laukiem, jau ir uzdots par pienākumu pieteikties dzīves 
vietai tuvākam mazpulka vadītājam, bet ja nu kāds arī nepie- 
teiktos, tad katrs vadītājs ar saviem dalībniekiem var uzzināt, 
kur dzīvo kādi pilsētnieki, un uzdot valdei visus mazpulku da- 
lībniekus uz sanāksmēm ieaicināt. 


Mazpulka dalībniekiem ir liela patika par savu darbu pār- 
runāt ar citiem, viņiem patīk, ja tos uzklausa un ja par viņu 
darbu interesējas. Tā mazpulku dalībniekos nostiprinās uzskats, 
ka tiešām viņu darbs ir kaut ko vērts. Ja visu vasaru tos 
neviens neatceras, dalībnieki itkā aizmirst to, ko pavasarī ap- 
ņēmušies, nezāles droši paceļas sējumam vai dēstījumam pāri, 
un gaidītās lielās ražas vietā ir pilnīga neraža. Man atmiņā 
vairāki gadījumi, ko esmu pieredzējis, apmeklējot mazpulku 
dalībniekus mājās. Kāda 12 gadus veca meitene ar priekā 
mirdzošām acīm mani veda pie sava 100 kv m lielā 
kartupeļu lauciņa un ar aizrautību stāstīja, ka tādu kartupeli, 
kāds viņai bija vienā vagā, tā „savā mūžā" neesot redzējusi. 
Bija jāsmaida par viņas dedzīgo stāstu, par „lielo mūžu" 
(12 g.), bet dalībniece bija tā līdzi dzīvojusi savam darbam, 
ka zināja par katru vagu pastāstīt, kurš katupelis pirmais 
asnus devis. 

Par tādu darbu un tādu dalībnieci var tikai priecāties, un 
nemaz vairs neliekas ne grūts tas solis, ne grūta tā diena — 
apmeklējot mazpulku dalībniekus mājās. Kāda cita dalībniece 
bija iemīļojusi savu tomātu lauciņu. Vadītājam katrā ziņā vasaru 
jāredz vismaz vienreiz katrs dalībnieks mājās un jāpārrunā ar 
dalībnieku viņa tiešais vasaras darbs, tāpat arī jāapskatās 
istabā, kā viņš dzīvo, un jāpārrunā viņa nākotnes nodomi 
savas dzīves vietas, savas tēva sētas izkopšanā vai pārkārto- 
Šanā. Ja vadītājam ir palīgi, tad dalibnieku apskatīšanu var 
sadalīt pa rajoniem, katrs „apmeklējot savu daļu. Mazpulka 
vadītājs, apmeklējot dalībniekus mājās, tuvāk iepazīstas arī ar 

viņu vecākiem, no kurienes šī draudzība pāriet plašākā sabie- 
drībā, un mazpulka vadītājs drīz vien kļūst par visas sabiedrī- 
bas vadītāju, sabiedriskās dzīves centru. 

Bez mazpulka vadītāja apskates un pārbaudes ieraksta „da- 


lībnieka grāmatvedībā, neaizmirstot ielikt atzīmes arī 2 no- 


dalījumos: 

1) zemes apstrādāšana, mēslošana, sēšana un dēstīšana, 

2) augu apkopšanā. 

Vispār grāmatvedībai mazpulka darbā jāpiegriež izcila uz- 
maniba, lai dalībnieki mācītos saprast, ka visur dzīvē ir vaja- 
dzīga domāšana un līdzrēķināšana savam darbam. Nevienu darbu 
nevar pa roku galam kaut kā izdarīt, neko nezinot par tā vērtību, 
nozīmi un panākumiem. Arī mazpulka valdes locekļiem — pa- 
šiem no sava vidus izraudzītiem — ir jāapmeklē visi dalībnieki 
mājās un jāparakstās grāmatvedībā”. Ja valde savu pienā- 
kumu izpildīšanā ir gausāka, tad atkal vadītāja pienākums ir 
to pamudināt. Arī kopējas visu mazpulka dalībnieku ekskur- 
sijas pa dalībnieku saimniecībām ļoti ieteicamas, jo sagādā 
daudz jautru brīžu un sniedz arī daudz jauna un ierosinoša. 
Vasaras laikā arī vislabāk sarīkot visa mazpulka eks- 
kursiju uz kādu, tālāku novadu, katrā ziņā apmeklējot arī 
kādu mazpulku. 

Jaunatnei jādod iespēja veselīgi papriecāties un pajūsmot 
gan ekskursijās, gan arī sarīkojumos, jo jaunatne bez prieka 
nav īsta jaunatne. 

Katram vadītājam jāpiedalās vismaz vienā sava novada no- 
metnē, lai iepazītos ar nometnes uzdevumiem, ar tās dzīvi un 
garu. Vadītājam jābūt pašam skaidrībā par to, kamdēļ no- 
metnes riko un ko tās dod jaunatnei, lai vienmēr varētu par 
to imformēt dalībnieku vecākus, kuri ļoti bieži par to 
interesējas. 

Blakus praktiskiem darba uzdevumiem mazpulkos rūpējas 
arī par jaunatnes gara izglītību, par to, lai mūsu jaunā paau- 
dze augtu vienota, darbu un tēvu zemi mīloša, kas katrā laikā 
gatava aizstāvēt savu tautu un valsti, un kas nešaubāmi tic 
mūsu Latvijas daiļumam, varenībai un mūžībai. Šai ticībai 
jāmājo katra dalībnieka un katra vadītāja sirdī. 

Vlazpulki Lietuvā 


B. RADZIŅŠ 


Devīze: Ar darbu un zināšanām 


uz tēvijas lubklājību 


Mazpulku svētkos Šauļos š. g. jūnijā, apmeklējot Dotnuvi 
ar apkārtni un Kauņu, man bija iespējams iepazīties ar Lietu- 
vas mazpulkiem. 

Raugoties uz lietuvju zēniem un meitenēm, pirmā brīdī 
liekas, ka tā ir mūsu pašu jaunatne, tie paši vaibsti, tādi pat 
stāvi, un tomēr ir starpība. Sejās redzama lielāka paklausība. 
Gaita, kā jau uz dienvidiem, vieglāka, ritmiskāka, temperāments 
dzīvāks. Tas redzams sevišķi no tautas dziesmām. 

Valoda līdzīga mūsējai — zeme ir žeme, ceļš — keļas, klēts 
— klētis. 

Tautas ornāmentos tik daudz līdzības, ka tos bieži var 
noturēt par mūsu pašu rakstiem. Bieži redzama arī stilizēta 
tulpe, kas mums sveša. Arī tautas dziesmas un nostāsti līdzīgi 
mūsējiem. 

Iespaids ir tāds, ka esi iebraucis pie sen dzirdēta, bet līdz 
šim neredzēta radinieka. Viņš, lai gan svešs, tuvāks un mīļāks 
par citiem ļaudīm. 

Senos laikos jau arī nebija noteiktas robežas starp mūsu 
valstīm, pamazām mainījās izloksne, un mēs bijām viena tauta, 
bet sveši ļaudis mūs izšķīra un atsvešināja. 

Vērojot Lietuvas dzīvi, liekas, ka tā ļoti strauji iet uz 
priekšu. Viņiem vairāk panākams nekā mums. Ļoti strauji aug, 
pārveidojas lauksaimniecība un rūpniecība, aug eksports, jaunās 
skolas, jaunā paaudze dzīvē pārveidojas, kļūst labāka, pilnīgāka. 

Mazpulkus Lietuvā sāka dibināt 1929. gadā, bet oficiāli or- 
ganizētā veidā 1930. gadā. No 10 mazpulkiem ar 247 dalīb- 
niekiem 1930. gadā, mazpulku skaits sasniedzis tagad 770 ar 
23.000 dalībniekiem (bez tam Viļņas apgabalā pastāv 250 lie- 
tuvju mazpulki ar 2000 dalībniekiem). 


1936. gada 28. martā Lietuvas valsts prezidenta izdotā Maz- 
pulku savienības likuma 1. pants deklarē, ka 

Mazpulki dibināmi, 


lai mācītu lauku jaunatni nedziestošā mīlā savu tautu un 
tēvzemi mīlēt un nesalaužamā drošsirdībā tās brīvību, zemi un 
jūru sargāt, 

lai tautas un tēvzemes mīla saistītu lauku jaunatni ar 
dzimto zemi tik stipri, ka pieaugusi tā mācētu paturēt tautas 
rokās tās laukus, mežus un sētas, 

lai lauku jaunatnes dzīve būtu kristīgās patiesības garā, 

lai aicinātu lauku jaunatni zemes darbam, kas ceļ lietuvju 
un viņu tautas labklājibu un stiprina valsti, 


lai lauku jaunatne iepazītos ar lauksaimniecību, iemīļotu to 
un iegūtu zināšanas, kas izlietojamas lauksaimniecības darbā, 


lai lauku jaunatne izjustu darba prieku, * um lai Šis darbs 
darītu Lietuvu skaistāku un bagātāku, 


lai par lauku jaunatni būtu prieks tās vecākiem un tēvzemei. 


Mazpulki pastāv kā nodaļa pie Žēmes ukio rūmai (Lietuvas 
Lauksaimniecības kameras). Tās darbību noteic īpaša padome, 
kuru iecēlis Lietuvas Valsts Prezidents A. Smetona. Padomē 
kā priekšsēdētājs ieiet Izglītības Ministrijas ģenerālsekretārs 
K. Masiliūnas, Mazpulku nodaļas vadītājs Vl. Tiškus, docents 
St. Nacevičius, agr. J. Šidlauskas un „Maisto** direktors J. Tal» 
lat- Kelpša. 


Lietuvas 
mazpulku 
padome 

Lietuvas mazpulku 
dalībnieki 


Mazpulkus uz vietām pārzin apriņķu mazpulku instruktori 
(inspektori), kuri administrātīvi padoti apriņķa vecākiem agro- 
nomiem. Patreiz Lietuvā strādā 6 apriņķu instruktori, lai gan 
pavisam ir 20 apriņķu, un katra pārziņā ir 30—65 mazpulki. 


Apriņķa agronoms atbildīgs arī par mazpulku darbību, un 
tamdēļ visiem agronomiskiem darbiniekiem — rajona agronomiem 
un citiem instruktoriem jāziedo līdz 6094 no sava laika maz- 
pulkiem, ar ko arī izskaidrojams lietuvju mazpulku ļoti inten- 


_Sīvais darbs, kaut gan mazpulku instruktoru skaits ir samērā 


mazs. 


Sabiedrības atbalstu nodrošina apriņķu mazpulku komitejas, 
kurās ieiet ievērojamākie pašvaldību un sabiedriskie darbinieki. 
Katrā mazpulkā arī jābūt vecāku padomei ar 5 locekļiem, 
bez kuras to nereģistrē. 


87% mo mazpulku vadītājiem ir skolotāji. Patreiz 30 maz- 
pulkus ar labiem panākumiem vada praktiskie lauksaimnieki, 
sevišķi labi vadītāji ir jaunie mazpulku vadītāji, kas paši bijuši 
mazpulku dalībnieki. 


Mazpulki pastāv tikai uz laukiem, jo pilsētu bērni nevarot 
ar pietiekošu nopietnību veikt lauksaimniecības darbu.  Dalīb- 
niekus, kuri nestrādā, no mazpulkiem izslēdz. 


Standartreģistrī mazpulku ieved pēc 1 gada. 


1935. g. 8505 dalībnieki nodarbojās arī ar blakus nozarēm. 
Svarīgākā blakus nozare bija augļu koku audzēšana. Tā pēdējā 

Parādes maršā 


laikā stipri iet plašumā. Daudziem pat ierīkotas koku skolas 


mājās. 
1935. g. ražojumu apskatēs piedalījās 691 imazpulks ar 13251 
dalībnieku, labākie godalgoti; ar I godalgu — 1551, 11 — 


3630, III — 6868, negodalgoti 1210 dalībnieki. Godalgas iz- 
sniedza par ,39.893 litiem. (Sk. Metraštis — kalendorius 1936. 
77. lpp. Adr. VI. Tiškus „Jaunyjy ūkininky rateliai".) 


Ziemas darbi. Ziemā mazpulku dalibniekus ieinteresē lauku 
darbos. Starp citu sarīkoti 2 nedēļu rokdarbu kursi mazpulku 
dalībniekiem. Kursi notikuši 69 vietās, tos apmeklēja 1774 
mazpulku dalībnieki. 

Īslaicīgi rokdarbu un lauksaimniecības kursi notika 286 vie- 
tās, kur nostrādāts 10.251 stunda, un kurus apmeklējuši 7893 
mazpulka dalībnieki. Šajos kursos mācīja strādāt mājas amat- 
niecības darbus un sagatavoja vasaras darbībai. 


Sacensības — mazpulku starpā. 


Referātu lasīšanas sacensībās piedalījušies 98 mazpulki, kas 
nolasīja 7329 referātus. 

Bibliotēku ierīkošanai 68 mazpulki savāca 10.911 grāmatas, 
ierīkoja 26 lasītavas. 

Kociņu stādīšanas konkursā piedalijās 327 mazpulki, kuri 
iestādīja 1657 vietās ap 200.000 kociņu. 

Mežābeļu sēklu vākšanas sacensībās piedalijās 50 mazpulki 
un savāca 80 ke sēklu. 

Sacensības mazpulku darbā ieņem svarīgu vietu, tās saista 
tūkstošus dalībnieku interesantā darbā, rada veselīgu sacensību 
un audzina cenšanos būt pirmajam. 


1934. g. bojā gājušo lietuvju ēkeana lidotāju Darius un Gi- 
renas pieminekļa fondam ziedojuši vairāk kā 11.000 mazpulku 
dalībnieki, savācot pa dažiem centiem 2300 litu, — tam ir liela 
nozīme audzināšanā. 


Mazpulkos var iestāties jaunatne 12—20 gadu vecumā. 
Darbības programnias izstrādātas katram no šiem 8 gadiem at- 
sevišķi. Ja mazpulka dalībnieks iestājas, kad viņam pāri par 
12 gadiem, tam pa daļai jāiepazīstas ar to programmu, ko citi 
dalībnieki jau veikuši, sākot ar 12. dzīvības gadu. 


Zēni un meitenes darbojas kopā līdz 15. dzīvības gadam, 
pēc tam atsevišķās grupās.  Vecākus par 15 gadiem mazpulkos 
neuzņem, jo tie vairs nevārot iedzīvoties un sekot programmai. 


Mazpulku rokas grāmatas ar paskaidrojumiem darbam un 
grāmatvedībai „„Žemēs ūkio rūmai' (Lietuvas lauksaimniecības 
kamera) izsniedz par brivu. | Rudeņos notiek ražojumu apska- 
tes, ziemu — 2 nedēļu rokdarbu kursi un kultūrāla darbība. 
Notiek arī mazpulku svētki ar darbu demonstrējumiem. 


1934. g. pēc grāmatvedības datiem mazpulku, ražojumus 
varēja novērtēt par 201.812 litiem, ar 77.646 litu ražošanas iz- 
devumiem un 123.177 litiem peļņas, caurmērā uz dalībnieka 
6,7 liti peļņas. 


Ar skaitļiem vien nav iespējams novērtēt mazpulku lielo 
audzināšanas darbu. 


Lietuvas 
Lauksaimniecības kamera 

Karogi plīvo 

Mazpulku pieaugums. 1934. g. — darbojās 606 mazpulki. 
1935. g. — sākumā nodibināti 94 mazpulki. 1935. g. — darbā 
piedalījās 700 mazpulki, ar 19.708 dalībniekiem [11.186 zēni 
(57%), 8522 meitenes (43%)]. Caurmērā mazpulkā 28,6 dalīb- 
nieki. Veicinātāju biedru pavisam 443. 

Dibinot mazpulkus, Ž. U. R. vēlējās redzēt labāk maz, bet 
aktīvus mazpulkus. 


Darbi. 1935. g. vasarā strādāja 18.208 dalībnieki — 92%. 
Darbos piedalījās lielāks dalībnieku %, jo nav ieskaitīti tie, 
kuri nepabeidza darbu vai neiesniedza pārskatus. Dalībnieku 
9% bez lauciņiem ļoti niecīgs. Lietuvas mazpulkos bezdarbnie- 
kiem nav vietas. 


Vasaras darbi sadalās grupās: [ — dārzāji un laukaugi, 
II — lopi, III — putni. 

| grupā — darbojās 15.509 dalībnieki vai 85,2%. Viņi ap- 
strādājuši 150,03 ha zemes; 

[I grupā — 696 dalībnieki (4,3%) audzēja lopus, 422 dalīb- 
nieki izaudzēja 2630 trušu, 217 dalībnieki izaudzējuši 204 cū- 
kas, 22 dalībniēki nodarbojās ar aitkopību, 28 dalībnieki turēja 
teļus, 6 dalībnieki audzēja kumeļus, 9 dalībnieki bites ar 17 
saimēm; daži sāka audzēt purvu bebrus (Nutria). 


[I] grupā — putnus audzēja 1994 dalībnieki (10,9%). No 
viņienī ar vistām strādāja 1199 (no 13.780 olām izaudzēja 
8477 vistas), ar pīlēm — 311 dalībnieki (no 2850 olām izau- 

dzēja 1650 pīles), ar zosim — 409 dalībnieki (no 2630 olām 
izaudzēja 1413 zosis) un ar tītariem.  — 25 dalībnieki (no 238 
olām izaudzēja 139 tītarus). 

Liekas, ka mazs %/ izšķīlies — būtu jāpiegriež lielāka vērība 
olu apgādei. 


Organizātoriskie un kultūrālie darbi.  Notikušas 7224 dalīb- 
nieku sanāksmes, 311() valdes sēdes, 1589 agronomu priekšlasi- 
jumi, 3441 vadītāju priekšlasījums, 9606 mazpulku dalībnieku 
referāti, 562 ekskursijas, 1135 vakari. 


1935. gadā 316 mazpulkiem bija iekārtotas bibliotēkas ar 
57.510 grāmatām, 58 mazpulkiem bija lasītavas, (kurās varēja 
lasīt arī visi sādžas iedzīvotāji), 25 orķestri, 5 kori, 6 mazpulki 
izdeva laikrakstus, 3 nodibināja ekskursiju fondus, 2 koopera- 
tīvi, 2 futbolkomandas. 


Gribēdama mazpulku dalībniekus iepazīstināt ar vērtīgākiem 
pašu un tulkotiem citu tautu rakstnieku darbiem, Lauksaimnie- 
cības kamera ir iekārtojusi 71 ceļojošu bibliotēku ar 50—57 
vēriīgām grāmatām katrā. Šīs bibliotēkas mazpulku dalībnieki 
ļoti gaida. 

1935. gadā visi mazpulku īpašumi novērtēti par 81.923,92 
lītiem, tīrā naudā mazpulku kasēs un bankās 1936. g. 1. jan- 
vārī bija 35.226,61 liti, dalībnieki bija mazpulkiem parādā 
3234 liti. 


1935. gadā mazpulku dzīvē liela loma bija jaundibinātam 


mazpulku fondam, kura mērķis pabalstīt mazturīgus, bet centī- 
gus mazpulku dalībniekus, kas grib mācīties lauksaimniecību, 
amatus vai turpināt vispārējo izglītību. Fonda kapitāls sastā- 
vēja no lielāko lauksaimniecības organizāciju ziedojumiem, 
20.500 litu; no šis summas izsniegti pabalsti 81 mazpulku da- 
lībniekam, 2 ģimnazijās, 15 arodskolās, 29 zemākās lauksaim- 
niecības skolās un 35 ziemas lauksaimniecības skolās. Fonda 
līdzekļi apmierina tikai mazu daļu vajadzību. 

Pagājušā gadā mazpulki valsts aizsardzībai ir savākuši 4734,90 


litus naudā un 200 litus parādu zīmēs. Par šo naudu nopirka 


2 ložmetējus ar piederumiem un pasniedza kara skolai. 

Lietuvas mazpulku ražojumi 





1935. gadā mazpulku darbā ievērojama bija piedalīšanās 
lauksaimniecības izstādē Kauņā, kur piedalījās 140 mazpulki ar 
2000 eksponātiem. 


Dzelzceļi mazpulku ekskursijām ar ne mazāk par 100 dalīb- 
niekiem dod 66'/3% tarifa pazeminājumu. (Sk. „Žemēs Ūkis* 
1936. Ne 8. „Agr. J. Meīliūnas. 1936.m. JŪR darbo apžvalga".) 


Salīdzinot ar iepriekšējā gada skaitļiem, visās nozarēs vēro- 
jams progress. 


Dažas dienas vērojot Lietuvas mazpulkus, duras acīs, ka Lie- 
tuvas mazpulki ir tikpat strauji attīstījušies kā pie mums. Vaja- 
dzība pēc mazpulkiem ir ļoti liela, jaunatne vieglāk pieradināma 


69. 








— ats i 


pie jaunās kārtības nekā vecā paaudze, tādēļ arī mazpulkiem 
piegriež izcilus vēribu. 

Izcila vērība veltīta mazpulku sadarbībai ar sabiedrību. 
Visur pastāv mazpulku vecāku komitejas, apriņķu mazpulku 
veicināšanas komitejas.  Mazpulki arī piedalās meža dienās, 
ziedojumu vākšanā valsts aizsardzībai, iekārto bibliotēkas. 

Lietuvā mazpulki nav tik noslēgta organizācija, kā pie 
mums, nav formas tērpu, nav arī darbībā tik lielas vienveidības, 
jo apriņķiem un mazpulkiem uz vietām atstāta lielāka rīcības 
brīvība programmā. Tas padara darbību elastigāku, vieglāk 
piemērojamu vietējiem apstākļiem, bet cieš organizācijas vien- 
gabalainība. 

Ļoti svētīgi liekas ilgstošie rokdarbu kursi. Te patiešām 
iemācās strādāt ne tikai teūrētiski, bet arī praktiski. Priekš- 
meti pagatavoti vienkārši, tomēr praktiski "mājas ikdienišķām 
vajadzībām. 

Vērojot darbu, liekas, ka sajūsma un darba mīlestība maz- 
pulkos ir ļoti liela un, kā statistika rāda, ārī rezultāti labi. 

Mazpulkiem nav sava žurnāla, bet pie lauksaimniecības 
nedēļas žurnāla '"Ūkininko Patarējas* ir 4 lpp. mazpulku pie- 
likums „Jaunasis Ūkininkas". Ievērojot to, ka šis žurnāls iznāk 
65.000 eksemplaros, par mazpulku darbu informēti visi lauk- 
saimniecības žurnāla lasītāji. 

Lietuvas mazpulku organizācija ir pašas dzīves izsaukta 
jaunās lauku sētas celšanai. Viņa dzimusi lauku pajumtē un 
aug no Lietuvas zemes spēka, cieši sakņodamās Lietuvas zemē. 
Lietuvas valsts prezidenta vārdiem sakot: „Mazpulku dalīb- 
nieki iet īstā skolā savu vecāku sētā. Kas mīļo zemi, tas rū- 
pīgi to kopj. Kam mīļas pļavas, labības un mājlopi, tam ne- 
apnīk laukos un to nevilina pilsēta. Tas patiesi mīl savu 
zemi — māti uzturētāju. Tas ir īstais jūsu jauno dienu 
ceļš.** 


Tik tāds, kas sevi atbildīgu jūt, 
Var kalps un arī valdnieks reizē būt. 


A. Brigadere. 

Noteikumi 


Instrukcija mazpulku svinigā solijuma 
svētkiem 


1. Mazpulka dalībniekusvinīgā solījuma svētki notiek skolā, citās šim 
gadījumam piemērotās telpās vai, izņēmuma gadījumā — brīvā dabā. 

2. Mazpulka dalībnieki novietojas labā pusē galdam (altārim, skatoties 
no solu rindām), pie kura stāv mācītājs. Meitenes un zēni novietojas augumu 
kārtībā atsevišķās rindās vai pēc saimēm. Kreisā pusē novietojas mazpul- 
ka karogs un arī kaimiņu mazpulku karogi. 

3. Svinīgā solījuma akts sākas ar dievkalpojumu, kurā mācītājs saka 
šim gadījumam piemērotu svētrunu un apmeklētāji dzied pāris garīgas dziesmas. 

4. Kad mācītājs garīgo aktu beidzis, mazpulka vadītājs lūdz Latvijas 
Lauksaimniecības Kameras pārstāvi pieņemt mazpulka dalībnieku svinīgo 
solījumu. 

5. Lauksaimniecības Kameras pārstāvis saka uzrunu, kurā izskaidro 
svinīgā solījuma nozīmi, un uzaicina apmeklētājus nodziedāt valsts himnu. 

Piezīme. Ja svinīgā solījuma svētki notiek reizē ar karoga 
svētkiem, tad valsts himna šai vietā otrreiz nav dziedama. 

6. Pēc svinīgā solījuma teksta izskaidrošanas, tā pieņēmējs jautā maz- 
pulka dalībniekiem: „Mazpulka dalībnieki! Ja jūs vēlaties nodot šo svinīgo 
solījumu, tad atbildat man, sacīdami: jā!. 

7. Mazpulka dalībnieki atbild: jā! 

8. Lauksaimniecības Kameras pārstāvis uzaicina mazpulka dalībnie- 
kus nodot svinīgo solījumu. 

9. Mazpulka dalībnieki paceļ labo roku uz augšu zvērastam un reizē 
ar solījuma pieņēmēju atkārto solījuma tekstu. 

Piezīme. Svinīgā solījuma teksts visiem mazpulku dalībnie- 
kiem jāzina no galvas un jāizrunā skaidri un saprotami. 

10. Pēc svinīgā solījuma nodošanas notiek parakstīšanās svinīgā solī- 
juma grāmatā. Rakstāms pilns vārds, uzvārds un adrese, pie tam tikai lapas 
labā pusē. 

Piezīme. Ja mazpulku dalībnieku skaits, kas nodevis solī- 
jumu, ir lielāks par 20, tad parakstīšanās izdarāma vēlāk, 

11. Svinīgā solījuma pieņēmējs Latvijas Lauksaimniecības Kameras 
pilnvarā paziņo, ka solījuma parakstītāji uzņemti par pilntiesīgiem mazpulku 
organizācijas dalībniekiem, tur īsu uzrunu un nobeidz to ar aicinājumu nodzie- 
dāt mazpulku himnu. 

Piezīme 1. Ja svinīgā solījuma svētki notiek reizē ar karoga 
svētkiem, tad himna šai vietā nav dziedama. 

Piezīme 2. Svinīgā solījuma laikā apmeklētāji pieceļas, bet 
karogi sveicina, noliecot tos uz leju. 

12. Seko apsveikumi. 


ļ3. Mazpuļka vadītāja noslēguma runa un Dziesma brīvai Latvijai. 

Instrukcija mazpulka karoga svētkiem 


1, Mazpulka karoga iesvētīšana notiek baznīcā, skolās, citās šim 

gadījumam piemērotās telpās vai, izņēmuma gadījumā, arī brīvā dabā. 

2. Ja karoga iesvētīšana notiek baztīcā, tad šim gadījumam ieteicams 
sarīkot īpašu liturģisku dievkalpojumu ar saīsinātu dievkalpojuma kārtību, 
kuru noteic vietējais mācītājs vai mazpulku garīgās audzināšanas inspektors, 
ja viņš karogu iesvēta, — pēc saviem ieskatiem. 

3. Dievkalpojuma sākumā draudze kā pirmo dzied mazpulku karoga 
dziesmu: „Dievs, tavā priekšā nākam". Šai laikā satītu karogu ienes baznīcā 
karoga dāvinātājs vai viņa pilnvarota persona divu asistentu pavadībā. Tam 
seko jau iesvētītie mazpulku karogi, Latvijas Lauksaimniecības Kameras pār- 
stāvis, mazpulka (ku) vadītāji um organizētā gājienā visi mazpulka dalīb- 
nieki — meitenes un Zēni. | 

Piezīme 1. Ja gājienā nes arī valsts karogu, tad tas vienmēr 
nesams kā pirmais — gājiena priekšgalā. 

Piezīme 2. ja karogu mazpulkam dāvā kāda karaspēka daļa, 
aizsargi vai sabiedriska organizācija, tad karoga nesējs un 
viņa asistenti ir armijas vai organizācijas dalībnieki formas 
tērpos. 

4. lesvētījamo karogu, satītu aiznes līdz altārim un sveicinot, noliec 
pret to. Šai laikā mazpulka dalībnieki skaita lūgšanu ceļos nometušies un pēc 
tam novietojas vienā vai abās pusēs altārim. 


5. lesvētījamā karoga nesējs un viņa asistenti novietojas altāra kreisā 
pusē (raugoties no solu rindām). 

Piezīme. Ja svinībās ir arī jau iesvētīts mazpulka karogs, tad 
tas novietojams altāra labā pusē. Ja vairāki karogi — tad tie, 
skatoties pēc apstākļiem, nostājas abās pusēs altārim. 

6. Seko dievkalpojums. 


7. Kad mācītājs iesvēta karogu, karoga nesējs to attin um noliec uz 
leju. 


8. Dievkalpojumam beidzoties, mazpulka dalībnieki pulcējas ap karogu 
(iem) un, noskaitījuši lūgšanu, atstāj baznīcu tādā pat kārtībā, kādā iera- 
dušies. 

9. Ja karogs iesvētīts baznīcā, tad karoga pasniegšana, runas un ap- 
sveikumi notiek citās, šim gadījumam piemērotās telpās. 

Piezīme. Karoga iesvētīšanai baznīcā ieteicams iespiest īpašas 
dziesmu lapiņas, kurās kā pirmā liekama mazpulku karoga 
dziesma. ! 

10. Ja karoga iesvētīšana notiek skolā vai citās šim gadī- 
jumam piemērotās telpās, tad tās iepriekš pienācīgi dekorēja- 
mas un ierīkojams īpašs altāris (galds) mācītājam. 

11. Mācītājam papriekšu ejot, ienes iesvētījamo mazpulka karogu; tam 
seko jau iesvētītie mazpulka karogi, Latv. Lauks. Kameras pārstāvis un maz- 
pulka vadītājs (ji). 

Piezīme 1. Karogu nes karoga dāvinātājs vai viņa pilnvarota 
persona. 

Piezīme 2. Karogu ienesot, apmeklētāji uzaicināmi piecelties 
um mazpulka dalībniekiem dodama komanda: „mierā!” 


12. Mazpulka dalībnieki jau iepriekš novietojas altāra (galda) labā pusē 
(skatoties no solu rindām), bet iesvētāmais karogs altāra kreisā pusē, pret maz- 
pulka dalībniekiem. Pārējie karogi novietojas vainu aiz iesvētījamā karoga, 
vai arī puslokā izveido altāra aizmuguri. 

(Skat. klātpielikto situācijas schēmu). 

13. Kad karogi novietojušies savās vietās, svētku dalībnieki dzied maz- 
pulku karoga dziesmu: „Dievs, tavā priekšā nākam". ļ 

l4. Seko mācītāja runa, lūgšana, karoga iesvētīšana un noslēguma 
korālis. 

Piezīme. Kad karogu iesvēta, tas, tāpat kā baznīcā, attinams 
un noliecams uz leju. 

15. Pēc karoga iesvētīšanas, karoga dāvīnātājs to pasniedz Latvijas 
| auksaimniecības Kameras pārstāvim, iepriekš sakot īsu uzrunu un uzaicinot 
nodziedāt valsts himnu. 

16. KLatv. Lauks. Kameras pārstāvis saka uzrunu par karoga nozīmi, 
sīki izskaidrojot karoga krāsas, to nozīmi, mazpulka emblēmu un t. t. un no- 
dod karogu mazpulka vadītājam. 


17. Mazpulka vadītājs, saņemdams karogu, solās to sargāt un pulci- 
nāt ap viņu visu jaunatni, kas grib organizācijā iestāties. Pēc tam mazpulka 
vadītājs karogu nodod mazpulka priekšniekam. 

18. Mazpulka priekšnieks, nometies uz labā ceļa, saņem karogu un saka 
šādu solījumu: 

„Mazpulka vārdā apsolos šo balt-zaļo karogu godam turēt un sar- 
gāt. Šis karogs mums — mazpulka dalībniekiem, — vienmēr 
atgādinās mūsu organizācijas mērķus um pienākumus, kādi mums 
jāpilda, lai mēs kļūtu krietni Latvijas pilsoņi mūsu zemei un tautai 
par svētību." 

19. Mazpulka priekšnieks piecēlies, nostājas ar karogu pret mazpulku 
un saka: „Mazpulka dalībnieki! Sveicināsim savu karogu, dziedot mazpulka 
himnu!** 

20. Seko mazpulka himna. 

(Svinīgais solījums, pēc instrukcijā noteiktās kārtības sākot ar $ 4). 

21, Apsveikumi. 

22. Akta svinīgo daļu noslēdz mazpulka vadītājs ar uzaicinājumu no- 
dziedāt „Dziesmu brīvai Latvijai". 

valsts karoga lietošanai 


S 





S LS i 


MSĒA 
' (RES) 
5 


8 
va 


Š 


+, 


N 


Yo 


Ņ 


Ņ 


ŅS 


SSS 








Ņ 


1. a) Latvijas valsts karogs 
valsts svētkos jāuzvelk atsevišķā 
mastā, ja tāda nav, jāizliek pie 
mājas pienācīgā vietā. Citos svēt- 
kos karogu. var izvilkt pēc vēlēša- 
nās. b) Valsts karogs jāizliek maz- 
pulku nometnēs, ražojumu apska- 
tēs un citos svinīgos mazpulku sa- 
rīkojumos.  c) Valsts karogs jāiz- 
liek no rīta saulei lecot, rīta jundā 
vai lielos sarīkojumos svētkus at- 
klājot. Karogs jānolaiž katru va- 
karu saulei rietot, va- 
kara jundā vai sarī- 
kojumu slēdzot. 

2. Latvijas valsts 
karogu uzvelkot mastā 
ar citu valšķu, organi- 
zāciju vai citiem karo- 
giem a) vienā mastā, 
Latvijas karogam jā- 
būt virs citiem karo- 
giem. b) Vairākos vie- 
nāda lieluma mastos, 
Latvijas karogam jā- 
būt labajā spārnā (sk. 
1. attēlu). c) Vairākos dažāda lie- 
luma mastos, Latvijas karogs jāuz- 
velk lielākā mastā (sk. 2. attēlu). 
d) Izliekot vairākus karogus pie 
nama, labajā pusē jābūt valsts ka- 
rogam (sk. 3. attēlu). 

3. Sēru gadījumos karogu no- 
laiž pusmastā, uzvelkot karogu līdz 
masta augšai, tad nolaižot līdz ma- 
sta vidum un nostiprinot.  Nolai- 
žot karogu, to uzvelk līdz augšai 
un tad nolaiž līdz masta apakšai 


un noņem. 
4. a) Stāvot ierindā, valsts ka- 


rogam jābūt labajā spārnā, nesē- 
jam karoga kāts jātur ar ļabo ro- 

| ku, novietojot kāta galu pie A 
labās kājas zābaka purna. itis 
b) Uz komandu „soļos marš* 
karogu paceļ ar labo roku, 
uzliek kreiso roku ar atplesto 
rādītāja un vidējo pirkstu uz 





U kāta, un noliek to uz kreisā RI | NVA 7 VĒ | 
. pleca, turot to ar 45% slīpumu 7 Se dl "Ļ cittt 
i (sk. 5. attēlu). Uz komandu | 


„stāt” karogu saņem ar labo 
roku un kāta galu noliek ze- 
mē pie labās kājas. 

5. a) Latvijā jāsveicina 
valsts um biedrību karogi, ja 
tos nes gājienā. 
b) Ārzemēs jā- 
sveicina arī iz- 
likti vai mastā 
uzvilktie karogi. 

6. Parādēs 
ar karogu svei- 
cina Valsts Pre- 
zidentu vai viņa 

|: vietnieku, kad 

La tas apstaigā ie- 
rindu, saņemot 

| karoga kātu ar 

€ kreiso roku un noliecot to ar labo roku uz 
priekšu (sk. 6.att.). 

7. Valsts karoga krāsas var lietot 
kā dekorējumus svinīgos gadījumos, svi- 
nīgos aktos, svinīgā solījuma svētkos, no- 
vietojot tās pie sienas vai uzklājot uz 
galda (sk. 7. attēlu). 

Instrukcija mazpulka dalibnieka nozimes 
iegūšanai 


I. Mazpulka dalībnieka nozīmes iegāde un nēsāšanai izprasāma vietējā 
mazpulka vadītāja rakstiska atļauja, kas, nozīmi iegādājoties, uzrādāma 
Lauksaimniecības kamerā, mazpulku un jaunatnes audzināšanas noda'ā. 

II. Mazpulka dalībnieka nozīmi pasniedz: 

a) mazpulka svētku gadījumā Lauksaimniecības kameras mazpulku un 
jaunatnes audzināšanas nodaļas darbinieki vai cita kāda kameras piln- 
varota personā. 

b) parastās sanāksmēs to izdara mazpulka vadītājs, iepriekš sakot šim ga- 
dījumam piemērotu svinīgu uzrunu. 

IIl. Tiesība iegādāties un nēsāt mazpulka dalībnieka nozīmi un formas 
tērpu, piešķirama tikai tādiem mazpulka dalībniekiem, kas 

a) vismaz 3 mēnešus skaitās mazpulkā, un 

b) šai laikā sekmīgi izpildījuši visus mazpulka dalībnieka pienākumus. 

[V. Katram mazpulka dalībniekam, kas vēlas iegūt nozīmi, jāzin: 


1. Kad dibināta Latvijas valsts? (18. novembrī 1918. gadā). 
2. Kas ir neatkarīgās Latvijas valsts pirmais ministru prezidents? 
(— Kārlis Ulmanis). 


3. Kādi ir Latvijas ievērojamākie kara vadoņi — atbrīvošanas 
cīņu dalībnieki? (— pulkv. O. Kalpaks, ģen. J. Balodis un ģen. 
K. Berķis). 


4. Kas ir 15. maijs 1934. g.? (— 15. maijā 1934. g. notika Lat- 
vijas valsts atdzimšana un atjaunošana. Ministru Prezidents 
Dr. Kārlis Ulmanis, kopā ar ģenerāli Jāni Balodi, atlaida 
Saeimu, kurā polītiskās partijas bija uzsākušas savstarpēju 
apkarošanos um vairs nevarēja strādāt raženu darbu. Piec- 

* padsmitā maija pārmaiņas ar sajūsmu apsveica visa tauta, 
kura atkal tika apvienota, izbeidzot naidu un šķelšanos). 

5. Kas ir tagadējais Valsts un Ministru Prezidents? (— Dr. K. 
Ulmanis), kapa ministris (ģen. J. Balodis), Zemkopības ministris 
(J. Birznieks) un Izglītības ministris (prof. A. Tentelis). 

i. Latvijas himna un Dziesma brīvai Latvijai. 

7. Latvijas karoga krāsas un samēri? (Sarkan-balt-sarkans). 
Garuma un platuma attiecības metros: 2:1; krāsu iedalī- 
jums 2:1 :2). 

8. Kas ir pirmais mazpulku kustības propagandētājs Latvijā? 
(Tagadējais. Valsts un Ministru Prezidents Dr. K. Ulmanis, 
kas jau pirms pasaules kara ieteica nodibināt lauku jaunatnes 
pulciņus). 

9. Kad un kur dibināts pirmais mazpulks? (1929. g. 8. novembrī 
Ezerē, Kurzemē). 

10. Cik Latvijā ir māzpulku? (— 1936. g. sākumā viņu skaits 
sniedzās pāri par 900). 


l |1. Kas pārzin un saskaņo visu mazpulku darbību Latvijā? (— Lat- 


ii vijas Lauksaimniecības kamera, īpaši kameras mazpulku un 

, jaunatnes audzināšanas nodaļa). 

s: 12. Kā sauc mazpulku organizācijas augstākos vadītājus un vietējā 

ti novada mazpulku inspektoru? 

ļ 1) Mazpulku virsvadonis — Valsts Prezidents Dr. Kārlis 

l Ulmanis. 

| T i R | 
| 2) Lauks. Kameras priekšsēdētājs — R. Dzērve. | 
|: 8) Mazpulku un jaunatnes audz nāšanas nodaļas vadītājs — | 
| agr. J. Andersons. | 


4) Mazpulku nozares vadītājs agr. K. Ķirsis. 
5) Vietējā novada mazpulku inspektors. | 


13. Mazpulka dalībnieka svinīgais solījums, (skat. „Mazpulku ie- 
kārtas un darbības noteikumi"). 


14. Mazpulka karoga krāsas, izskats um samēri (skat. „Mazpulku l 
iekārtas un darbības noteikumi"). 


| 

15. Mazpulka dalībnieka krūšu nozīme un tanī izteiktie simboli. | 

(Četras āboliņa lapiņas seniem latviešiem bija laimes zīme. | 

Tās, saskaņā ar mazpulku dalībnieka svinīgā solījuma tekstu, 

nozīmē: 1 prātu, 2 sirdi, 3 rokas un 4 veselību, ko mazpulkā 
dalībnieks solās ziedot savai tautai un valstij). 

16. Formas tērpa izskats un pakāpju atšķirības (pēc formas tērpa 
apraksta, kas tiks publicēts mēnešrakstā „Mazpulks*'). 


17. Pieklājības un ierindas pamatelementi, uzvešanās un sasveici- 
nāšanās formas tērpā. 
1) Kā mazpulka dalībniekam jāuzvedas mājās, skolā un sabied- 
rībā. | 
2) Kā formas tērpā izdara sasveicināšanos. | 
3) Kā nostāties, sekojot komandas „mierā”* aicinājumam u.t.t. | 


18. Sava pagasta (pilsētas) ievērojamākās vietas un lielāko satiks- | 
mes ceļu tuvākais un tāļākais mērķis. 


V. Izdarot pārbaudi, mazpulka vadītājam, sekmes vērtējot, jāņem vērā | 
mazpulka dalībnieka vecums un izglītība. Vecākiem mazpulka dalībniekiem, | 
kas skolā mantojuši plašākas zināšanas, mazpulka vadītājs var uzstādīt arī l 
lŪ tādus jautājumus, kas papildina augšā minētos, saistas ar novērojumiem darbā, 


plašākām vēsturiskām, sabiedriskām un lietiškām zināšanām, darbu un darba 
higiēnu un t. t. 


VI. Šie noteikumi stājas spēkā ar 1936. g. 1. augustu. 

LEONĪDS BREIKŠS „DARBA DZIESMAS”, Zemnieka Domas izd. 1936. Z. 
Cena Ls 8,50. 

Leonīda Breikša mēģinājums sakopot mūsu dzejnieku darbus, kuros 
tie apdzied darbu un darba darītāju, ir tiešām silti apsveicams. Visādas anto- 
loģijas mēs līdz šim esam redzējuši, bet nevienā no tām nav sumināts visu 
lietu pamats — darbs un darba darītājs. Šādu krājumu izdot tiešām bija pats 
pēdējais laiks, un to iegādāties ieteicams katram mazpulka vadītājam. Grā- 
mata ierosina daudz pārdomu, tur atrodam illūstrātīvus piemērus dažādiem 
referātiem, apcerējumiem un t. t. Grāmatā ir šādas nodaļas: darba domas, 
strādnieka dzīve, klusais darbs, sviedriem vaizā, priecīgais darba darītājs 
nākotnes cēlēji, mūru un mašīnu valstībā, strādnieks cīnītājs, svēts pienā- 
kums, kauju atblāzmas un — darba vīrs un tēvu zeme. Jau šie nodaļu iedalī- 
jumi vien rāda, cik daudzpusīgs ir grāmatas saturs. Tomēr — ieviesušās arī 
savas kļūdas un nevēlamības. Vispirms — aizmirsts ir zemnieks, šis lie- 
lais darba rūķis, kas mūsu valsti tur uz saviem pleciem. Vai, varbūt, autors 
tam domā veltīt atsevišķu grāmatu? A. Ls. 


Elvīra Puriņa. SIEVIEŠU ARODI Cena Ls 1.20. 
Elvīra Puriņa. VĪRIEŠU ARODI Valtera u. Rapas izd. 1935. Cena Ls 1.20, 


Lielas grūtības jaunatnei pēc pamat- vai vidusskolas beigšanas sagādā 
piemērota aroda izvēle. Šīs grāmatas nāk palīgā, rādot, kur un kādi no- 
darbošanās veidi pie mums iespējami, kā viņiem sagatavoties, un dažiem 
īsiem, raksturīgiem vilcieniem rādot darba īpatnības. 

Grāmatas sarakstījusi jaunatnes audzinātāja, kas ilgus gadus strādā 
Jaunatnes pētīšanas institūta arodizvēles padomdotuvē, tāpēc arī redzama 
laba jaunatnes pazīšana un paidagoga pieeja, rādot kur un kā iet. Tajā 
vecumā, kad jāizvēlas nodarbošanās, bieži visam mūžam, jaunais cilvēks 
pats vēl bieži nav īsti skaidrībā par savām spējām un tieksmēm, tāpēc 
arī svarīgi, lai padoma devējs spētu iejusties viņa stāvoklī, skatīties uz 
pasauli viņa un tomēr jau saprotošām un piedzīvojušām acīm. E. Puriņas 
grāmatas ir šādi padomdevēji. 

Dažs. kam labi pazīstams kāds apskatāmais arods, iebildīs pret vienu 
vai otru nepilnību aprakstos vai iedalījumā, bet jāņem vērā, ka daudz 
kas gada laikā, kopš grāmata rakstīta, varējis mainīties, um ka viņas uz- 
devums pirmā kārtā dot ierosinājumu virziena izvēlei, kas ir grūtākais un 
svarīgākais, bet to viņa arī pilnā mērā panāk. Pēc tam, kad izšķirts jau- 
tājums par. ejamo ceļu, sīkak ar to iepazīties ir jau ļoti daudz citu 
iespēju. 

Citās zemēs un tautās jau sen pienācīgi novērtēta amata nozīme, pie 
mums turpretim tikai tagad amatu atkal pienācīgi ceļ godā. Vecākos un 
bērnos ieviesušies aizspriedumi pret daudzām darba nozarēm, galvenais 
tām, kurās latviešu speciālisti vēl līdz šim maz sastopami. Pirmskara 
Krievijas dzīves apstākļu ietekmē bieži izpaudās uzskats, ka vispārējās 
skolas augstākā izglītība ir galvenais, kas nodrošina jaunatnes nākotni. 
Tāpēc daudzi vecāki savus bērnus sūtīja ģimnāzijā, neapzinoties, ka tūlīt 
pēc ģimnazijas beigšanas jaunietis sev atbilstošu darbu nevar dabūt. Va- 
jadzīga speciālā un praktiskā izglītība. 

A. Puriņas grāmatas, paverot skatu lielajā arodizvēles iespējamību 
laukā, nāk istā laikā, viņas noderēs ne tikai pašiem jauniešiem, bet arī 
mazpulku vadītājiem un skolotājiem, kam nākas bieži dot saviem audzēk- 
ņiem padomu aroda izvēlē. A. K. 


LATVIJAS ZEME, DABA UN TAUTA — 


I sējums prof. N. Maltas un doc. P. Galenieka redakcijā, a/s Valtera un 
Rapas izdevumā 532 lpp. maksā Ls 8.— 


Saturā: "Latvijas pamatformācijas, KLeduslaikmets un pēcleduslaik- 
mets Latvijā, Latvijas reljefs, Latvijas ezeri, Latvijas upes, Baltijas jūra, 
Latvijas klimats, Latvijas augsnas, Latvijas derīgie izrakteņi. 

Jau sen trūka pilnīga ziņu krājuma par Latviju. Šis pirmais sējums 
aptver ziņas par Latvijas zemes ģeoloģiju un ģeografiju—nākošāsējumā apskatīs 
Latvijas dzīvo dabu — augu segu um dzīvniekus, trešā sējumā sakopos da- 
tus par Latvijas tautu un tās dzīvi. 

Pirmo grāmatu sarakstījuši attiecīgo zinātņu nozaru speciālisti, un 
raksti bagātīgi illūstrēti. Spriežot pēc pirmās grāmatas, šis sējums dos 
pilnīgas ziņas par Latviju, kuru pazīt vajadzētu katram jaunatnes vadītā- 
jam. Šīs grāmatas pašķirot, varēs arvienu atrast vajadzīgās ziņas par 
Latviju, referātiem, apcerējumiem un runām. 

„Latvijas zeme, daba un tauta" vajadzētu būt katra vadītāja un 
mazpulka rīcībā. B. R. 


„PRASME RUNĀT PUBLISKI" A, PUNKA 
162 lapp. „Rūķa” apgāds, cena Ls 2.—. 

Šī grāmata ar teērētiskiem un praktiskiem aizrādījumiem runātājiem 
ir plašākā un nopietnākā runas mākslas grāmata latviešu valodā. Grāmatā 
apskatīti: runāšana, vārds, runātāju tipi, klausītāju veids un 
psīcholoģija, runas īpašības, uzstāšanās technika, dažādi runa: veidi, 
cīņa ar disputu palīdzību, praktiski aizrādījumi runas mākslas piesavināša- 
nai un vairākas klasiskas runas  Teūrēliskiem paskaidrojumiem seko prak- 
tiski piemēri. 

Šī grāmata būs labs palīgs katram mazpulku vaditājam, izkopjot savas 
runas dāvānas, un noderēs arī kā rokas grāmata, sarīkojot mazpulku da- 
lībniekiem vingrinājumus runas mākslā. B. R. 

Darbības plāns 


JŪLIJĀ. 

Novadā. Mazpulku 3—6 dienu nometnes, novada vai rajona ap- 
mērā. Programma: sacensības, darba paņēmienu mācīšana, rotaļas, uguns- 
kuri. 

Novada inspektora apciemojumi mazpulkos. 

Slaukšanas sacensības, izraugot kandidātus valsts sacīkstēm slaukšanā. 

Mazpulkā. Vismaz viena mazpulku sanāksme ar ziņojumiem un 
pārrunām par vasaras darbību. 

deferāts: Darbs un darba slavināšana latviešu tautas dziesmās. 

Valdes un vadītāju apciemojumi mazpulka dalībnieku saimniecībās un 
lauciņu apskates. 

Vietējās pieccīņas mazpulkā. 

Priekšdarbi nometnēm. 

Sacensības aršanā, slaukšanā, pļaušanā, mājsaimniecībā. 

Visam mazpulkam ilgstošo pieccīņu dalībnieku darbu apskate. 


AUGUSTĀ. 


Nometņu rīkošana novadā. 

Inspektora apmeklējumi mazpulkos. 

Mazpulku piedalīšanās novadu un rajonu izstādēs. | 

Slaukšanas um citas sacensības. Gatavošanās uz pļaujas svēt- 
kiem Rēzeknē. 

Mazpulkā. Vismaz viena sanāksme ar pārrunām par ražojumu 
apskates rīkošanu, pārrunāt grāmatvedības noslēgšanu un izstādīšanas kār- 
tību, gadalgu sagādāšanu. Sarīkot sanāksmi lauku dzīves un darba slavi- 
nāšanai, uz kuru aicināmi kā viesi apkārtnē dzīvojošie pilsētnieku bērni, 
kuri konservēšanā un augļu pārstrādāšanā. 

Ekskursijas uz tuvākiem mazpulkiem un labākām saimniecībām. 


Latvijas Lauksaimniecības kameras izdevums Atbildīgais redaktors Jānis Andersons 
1340 NFA5 L,. Audzegr. sp. Rīgā, Baznīcas ielā 4-a, tālr 26217 (LLK spiestuves nomnieks) 

